Zvizdić - Kern: I dalje potrebno raditi na jačanju mira, stabilnosti i sigurnosti regije (FOTO + VIDEO) \_ Vijesti \_ BiH \_ Oslobodjenje.ba\nZvizdić - Kern: I dalje potrebno raditi na jačanju mira, stabilnosti i sigurnosti regije (FOTO + VIDEO)\nPredsjedavajući Vijeća ministara BiH dr. Denis Zvizdić, u okviru radne posjete Austriji, sastao se danas u Beču sa saveznim kancelarom Christianom Kernom. 20.03.2017 15:30\nRazgovarali su o međusobnim odnosima dvije zemalje, aktuelnoj situaciji u EU i o ostvarivanju ciljeva koje BiH ima na putu ka Evropskoj uniji. Saglasili su se da su bilateralni odnosi dvije države u stalnom usponu i da se i u narednom periodu trebaju unaprijeđivati. Predsjedavajući Zvizdić je rekao da je Austrija najveći investitor u BiH. Rekao je i da je za sve bosanskohercegovačke građane prijateljska zemlja i zahvalio je kancelaru Austrije na pomoći i podršci u zagovaranju evropske budućnosti BiH. Kancelar Kern je rekao da izuzetno cijeni napore za održavanje stabilnosti u regionu i čestitao predsjedavajućem Zvizdiću na uspješnoj organizaciji sastanka premijera Zapadnog Balkana.\nIstaknuo je važnost činjenice da je sastanak održan upravo na prostoru Zapadnog Balkana i rekao da jr i u narednom periodu potrebno raditi na jačanju mira, stabilnosti i sigurnosti.\nIstaknuto je da Austrija, zbog dugogodišnjih političkih, ekonomskih i kulturnih veza, pridaje posebnu važnost odnosima sa zemljama Zapadnog Balkana. Savezni kancelar Kern je rekao da austrijski proaktivni angažman na Zapadnom Balkanu ostaje centralni elemenat austrijske EU i vanjske politike Predsjedavajući Zvizdić je zahvalio kancelaru Kernu na posvećenosti očuvanju mira i stabilnosti na Zapadnom Balkanu.\nIstaknuo je konstantan progres u razvoju ekonomskih odnosa, posebno u stalnom povećanju obima ekonomske razmjene. Rekao je da je po ukupnoj trgovinskoj razmjeni, u prošloj godini Austrija ostala na šestoj poziciji zemalja najznačajnijih trgovinskih partnera, te šesta na listi zemalja po vrijednosti izvoza. Ukazao je na mogućnost investiranja u sektore poljoprivrede, energetike, turizma, obrazovanja, zdravstva, kao i u oblastima informacionih i komunikacionih tehnologija.\nOsvrnuli su se na na bosanskohercegovačku zajednicu u Austriji koja broji oko 130.000 naših građana i oko 3.000 studenata.\nRekli su da je to veliki potencijal za unapređenje saradnje, posebno u kontekstu evropskih ambicija.\nU delegaciji saveznog kancelara Kerna bio je visoki predstavnik u BiH, Valentin Inzko, saopćeno je iz Vijeća ministara BiH.\nBiH Zvizdić u Bruxellesu s Mogherini i premijerima zapadnog Balkana prije 1 mjesec\nBiH Zvizdić u Bruxellesu na neformalnoj večeri kod Federice Mogherini


Vlasti Bjelorusije oduzele akreditacije stranim novinarima koji su izvještavali s protesta - safejournalists\nTuesday September 1st, 2020) Tuesday September 1st, 2020) BHJAMain\nFoto: Jigsaw Medical,\nOd početka protesta u Bjelorusiji oduzete su akreditacije 19 stranih novinara, a zabilježena su brojna hapšenja novinara i masovno blokiranje rada medija.\nVlasti Bjelorusije oduzele su u subotu akreditacije stranim novinarima koji su izvještavali sa protesta nastalih zbog rezultata predsjedničkih izbora u toj zemlji, prenosi Reuters. Kako se navodi, Ministarstvo vanjskih poslova Bjelorusije je takvu odluku donijelo zbog “sigurnosnih razloga”.\nIz Udruženja novinara Bjelorusije (BAJ) je za CNN potvrđeno da je riječ od 19 stranih novinara, a odluka je, kako piše The Guardian, nastala nakon što su u Bjelorusiji najavljeni novi veliki protesti koji zbog rezultata predsjedničkih izbora u toj zemlji traju od 9. avgusta ove godine.\nPrema podacima Udruženja novinara Bjelorusije akreditacije su, između ostalih, oduzete novinarima njemačke televizije ARD, BBC-a, Radija Slobodna Evropa, Reutersa, Agencije France-Presse (AFP), Associated Pressa (AP) i drugim. Osim oduzimanja akreditacija, udruženje je od izbornog dana u Bjelorusiji zabilježilo i masovno blokiranje rada medija, kao i veliki broj hapšenja novinara, gdje je samo u četvrtak prošle sedmice uhapšeno 47 domaćih i stranih novinara koji su izvještavali sa protesta.\nMeđu posljednjim uhapšenim novinarima u Bjelorusiji su i trojica novinara njemačke televizije ARD kojima su dan nakon hapšenja oduzete akreditacije, piše Evropska federacija novinara. Akreditacije su im, kako se navodi, oduzete zbog osiguravanja informacijske sigurnosti zemlje, a optuženi su za “aktivno učešće u masovnoj akciji”. Evropska federacija novinara također piše da su dvojica od navedenih novinara ruski državljani koji su nakon provedene noći u pritvoru deportovani u Rusiju i kojima je ulazak u Bjelorusiju zabranjen narednih pet godina.\nEvropska federacija novinara navodi i da su iz bjeloruskog Ministarstva unutrašnjih poslova negirali hapšenje novinara, uz objašnjenje da su željeli provjeriti da li novinari imaju validne akreditacije koje im omogućuju novinarski posao.\nZa oduzimanje akreditacija stranim novinarima u Bjelorusiji, predsjednik Evropske federacije novinara Mogens Blicher Bjerregard kaže da je riječ o ekstremnim mjerama, te da akreditacije ne bi trebale služiti kao alat za kontrolu sadržaja i ograničavanje protoka informacija.\nNa posljednjim predsjedničkim izborima u Bjelorusiji, oko 80 posto glasova dobio je Aleksandar Lukašenko kojem je ovo šesti mandat kao predsjedniku te zemlje. Lukašenko je predsjednik od 1994. godine, a 2004. godine ukinuto je ograničenje predsjedničkog mandata. Protivnički kandidati izrazili su nezadovoljstvo zbog rezultata, a hiljade ljudi je izašlo na proteste.\nIzvor: Media.ba Reuters, CNN, EFJ\n, Sarajevo, 01/09/2020\nBH novinari: Tužilaštvo BiH i glavna tužiteljica Gordana Tadić moraju odmah prestati sa pritiscima na medije


Veselinović: Usvajanje izbornih zakona – “šibicarski” pokušaj uticanja na izbore – DnevniZurnal\nVeselinović: Usvajanje izbornih zakona – “šibicarski” pokušaj uticanja na izbore\nby admin 03/02/2022, 02:54 1.9k Views\nLider organizacije Pokret za preokret Janko Veselinović ocenio je da vlast usvajanjem izmena pet izbornih zakona na “šibicarski” način pokušava da utiče na rezultate predstojećih izbora.\n„Ne radi se čak ni o običnoj izbornoj krađi. Ono što oni rade je klasično šibicarenje. Kako nazvati drugačije činjenicu da oni ovim zakonima omogućavaju da jedan čovek može da potpiše neograničen broj izbornih lista“, rekao je Veselinović na konferenciji za novinare ispred Skupštine Srbije.\nPrema njegovom mišljenju, to je urađeno kako bi članovi Srpske napredne stranke mogli da potpisuju liste lažne opozicije i time omoguće oduzimanje glasova „pravoj opoziciji“, a u tom cilju predviđeno je i ukidanje zabrane prikupljanja potpisa na radnim mestima.\nKako nazvati nego “šibicarenje” činjenicu da je funkcionerska kampanja, da koriste državne resurse, zabranjena samo 10 dana pred izbore. Kako nazvati činjenicu da režim pokušava da osujeti koaliciju Udružena Srbija da ima kontrolore i na predsedničkim i na parlamentarnim izborima, upitao je Veselinović.


Premijerka opet u Vašingtonu: Željka Cvijanović ide na molitveni doručak - Prnjavorski informativni portal\nPremijerka opet u Vašingtonu: Željka Cvijanović ide na molitveni doručak\nPremijerka Republike Srpske Željka Cvijanović prisustvovaće 65. molitvenom doručku koji organizuju novoizabrani američki predsjednik Donald Tramp i Kongres SAD, saznaje “EuroBlic”.\nOsim Cvijanovićeve, molitvenom doručku 2. februara prisustvovaće i novi načelnik Srebrenice Mladen Grujičić.\nPrema saznanjima “EuroBlica“, Cvijanovićeva je jedini visoki funkcioner iz BiH koji će prisustvovati ovogodišnjem molitvenom doručku, budući da su pozivnice u Federaciji BiH uglavnom dobili privrednici i pojedini intelektualci iz tog entiteta.\nPrethodne godine tradicionalnom molitvenom doručku, osim Cvijanovićeve, prisustvovali su i federalni premijer Fadil Novalić, predsjednik Federacije BiH Marinko Čavara, kao i ministar inostranih poslova BiH Igor Crnadak.\nCvijanovićeva će, saznaje banjalučki list, prisustvo molitvenom doručku iskoristiti i za sastanke s američkim kongresmenima i senatorima, posebno iz reda republikanaca.\nTradicionalni molitveni doručak u Vašingtonu održava se svakog prvog četvrtka u februaru. Pozivnice za molitveni doručak dobije oko 4.000 ljudi iz 130 zemalja iz političkog, kulturnog i verskog života, za koje Organizacioni odbor, koji čine predstavnici Kongresa, ocijene da su ostvarili značajne društvene rezultate u svojim zemljama.\namerika molitveni doručak Željka Cvijanovic\n20 evra za let Banjaluka – Stockholm


Vučić zahvalio Austriji na pomoći\nAktuelno Vučić zahvalio Austriji na pomoći 04 jun, 2014\nMinistar spoljnih poslova Austrije, Sebastijan Kurc sa premijerom Vučićem i ministrom finansija Srbije, Lazarom Krstićem\nPremijer Srbije nalazi se u poseti Austriji, čiji je šef diplomatije, Sebastijan Kurc, naglasio je da će njegova zemlja i dalje pružati podršku Srbiji oko saniranja posledica poplava i dodao da je Zapadni Balkan prioritet za Austriju.\nPrvu posetu nekoj od zemalja članica EU premijer Srbije Aleksandar Vučić imao je danas, na veliko zadovoljstvo domaćina, u Austriji, a sa sagovornicima u Beču Vučić je razgovorao o odnosima dve zemlje, evropskim integracijama i poplavama koje su nedavno zadesile Srbiju.\nPremijer Srbije Aleksandar Vučić izjavio je tokom današnje posete Beču da Beograd podržava teritorijalni integritet i suverenitet Ukrajine i da čini sve da po pitanju krize u toj zemlji bude uz evropske partnere. Jedina razlika je u tome što Srbija nije uvela sankcije Rusiji, rekao je Vučić posle razgovora sa vicekancelarom i ministrom finansija Austrije Mihaelom Špindelegerom.\nVučić se tokom posete Beču sastao i sa drugim zvaničnicima Austrije, a glavne teme razgovora bile su ekonomska saradnja dve zemlje, reforme i evropski put Srbije, kao i o poplave koje su je zadesile Srbiju. Vučić se sagovornicima u Austriji, a posebno ministru spoljnih poslova Sebastijanu Kurcu, zahvalio na pomoći koju je Austrija pružila Srbiji tokom poplava, ali i na putu evropskih integracija:\n"Nadamo se da će ta podrška Srbiji biti ubedljiva i uverljiva kao što je bila do sada, i očekujemo veliki napredak u međusobnim odnosima. Srbija je postala po prvi put najveća ekonomija na zapadnom Balkanu. Austrija je najveći investitor u Srbiji, očekujemo još više investicija u narednom periodu. I očekujem da i mi uradimo sve da se austrijske kompanije u Srbiji osećaju kao kod kuće."\nMinistar spoljnih poslova Austrije, Sebastijan Kurc, ocenio je, posle razgovora sa Aleksandrom Vučićem da su on i austrijski privrednici zadivljeni odlučnošću premijera u sprovođenju reformi i težnji da se stvori što povoljnija investiciona klima. On je naglasio da će njegova zemlja i dalje pružati podršku Srbiji oko saniranja posledica poplava i dodao da je Zapadni Balkan prioritet za Austriju:\n"Želim dobrodošlicu i drago mi je što je prva poseta Aleksandra Vučića na funkciji premijera nekoj od zemalja članica EU baš Austrija. To je predivan znak za nas i jako smo zahvalni na tome."\nGovoreći o predstojećim izborima na Kosovu, Vučić je posle razgovora sa šefom austrijske diplomatije najavio da će Vlada Srbije preporučiti kosovskim Srbima da izađu na nedeljne parlamentarne izbore na Kosovu i Metohiji. Postoji još mnogo problema, ali najbolji izbor za srpski narod je učešće na izborima, naglasio je Vučić.


"Saradnja" sa farmaceuti.com\nMyCity » Zaštita od zlonamernih programa » Clrav.com je trojanac\nPoslao: 16 Maj 2005 01:59\nKav mi je prijavio da je ovo trojanac.\nU pozadini(backup kav) je fail koji sam imao ranije a Upozorenje je kada sam krenuo da ga skidam sa kav.ch\nPoslao: 16 Maj 2005 05:35\nZavisi odakle si ga skinuo .. probaj sa ovim ..\nPoslao: 16 Maj 2005 10:39\nTaj link ne radi.Inace kao sto sam napisao skinuo sam sa kav.ch a probao sam i odavde da ga skidam sa linkova koje je goran postavio u prethodnim temama.Njegovi linkovi su direktno sa kaspersky.com.\nPoslao: 16 Maj 2005 12:41\nsrba ::Taj link ne radi.Inace kao sto sam napisao skinuo sam sa kav.ch a probao sam i odavde da ga skidam sa linkova koje je goran postavio u prethodnim temama.Njegovi linkovi su direktno sa kaspersky.com.\nMozda je nesto u vezi izmedju CH i SCG...radi OK link, a upravo sam cekirao fajl i naravno - nije trojanac\nPoslao: 16 Maj 2005 17:33\nRadi .. što da idem na .com kad ima (skoro) sve što mi treba i na domaćem serveru ..\n@ srba - zipni taj clrav koji imaš pa mi pošalji na svitac@serbiantech.com ..\nda li uspeš da pokreneš 'čistač' ?\nPoslao: 16 Maj 2005 19:51\nSVITAC ::Radi .. što da idem na .com kad ima (skoro) sve što mi treba i na domaćem serveru ..\nE evo upravo gledam na kav.ch i pise da je sait u izradi (nemacki)i da je dobar deo izmenjen.clrav je nocas bio u zip verziji i tezak oko 400kb.sada je\nraspakovan .Sada sve radi bez problema.Inace nisam pokretao fail uopste.E sad dali je ovo bio lazni alarm od kav-a ili je sait bio haknut.Nesto jeste.\nUkupno su 651 korisnika na forumu :: 39 registrovanih, 2 sakrivenih i 610 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: -[CoA]-, amstel, Arahne, bladesu, bojank, Bubili, Buda Baba, burevesnik, deki rolje, draganl, ekozelj, FileFinder, gonzagbs, havoc995, invictuss, kybonacci, Leonov, mikki jons, mitel026, Mixelotti, Nixon, nuke92, opt1, Parker, popzex, QStorm, raykan, RobinHood12, Rocker, sabros, sakota79, sap, Shilok, Smd, sovanova95, ssekir75, Steeeefan, VJ, Wolfram


Vesti Autor:N1 Beograd06. maj. 202218:17 > 20:37277 komentara\nPredsednik Srbije Aleksandar Vučić izjavio je da će Srbija biti snažnije na evropskom putu, ali da "neće gaziti, ni gasiti svoja prijateljstva na Istoku". Ocenio je i da će Srbija biti pod velikim pritiskom nakon što je ruski predsednik Vladimir Putin povukao paralelu između Kosova i Donjecka i Luganska, odnosno da će se od Beograda tražiti da prizna nezavisnost svoje južne pokrajine kako Moskva ne bi mogla da koristi taj slučaj kao argument za svoje akcije u Ukrajini.\nVučić je podsetio da poslednja istraživanja javnog mnjenja pokazuju da prvi put imamo jasnu većinu građana koji su protiv ulaska Srbije u EU, ali da njegov posao, kao predsednika Srbije, nije da podilazi javnom mnjenju.\n„Moja poruka danas je da se Srbija nalazi na evropskom putu, da će ići dalje ka tom putu i da će se boriti za mesto Srbije u okviru porodice evropskih naroda“, dodao je.\n„Da glume žrtve, a da im niko ništa ne radi. Čitate kako Srbija hoće nekog da napadne, kako Srbija želi da se obračunava sa prozapadno orjentisanim narodima, to je situacija s kojom se suočavamo, a naravno da su u pitanju laži“, poručio je Vučić.\n„Svi evropski lideri su mi rekli da Putin insistira na slučaju Kosova“\nIzvor : Sputnik/Alexei Danichev/Kremlin via REUTERS\nVučić je podsetio i da se predsednik Ruske Federacije Vladimir Putin, tokom susreta sa generalnim sekretarom UN Antoniom Guterešom, pozvao na presudu Međunarodnog suda pravde da odluka Kosova da proglasi nezavisnost od Srbije nije bila u suprotnosti sa međunarodnim pravom, i iskoristio je kao argument da su Donjeck i Lugansk imali pravo da proglase nezavisnost od Ukrajine.\n„Mi ćemo biti pred najtežim pritsicima da bi rekli da Kosovo nije ništa slično onome što se dešava u Ukrajini“, rekao je Vučić navodeći da će se od Srbije očekivati da prizna nezavisnost Kosova.\n„Zato će Kosovo biti najdominatnija tema za nas u narednom periodu, i odmah da vam kažem – svi evropski lideri su mi rekli da je Putin insistirao na slučaju Kosova u njihovim međusobnim razgovorima“, naveo je Vučić.\n„Ceo Zapad da bi uskartio taj argunemt Putinu, će tražiti od Srbije da brzo ide ka priznanju nezavisnosti Kosova da bi mogli da kažu Putinu da to nije isti slučaj“, kazao je Vučić.\nVučić je rekao da je Putin za svoju zemlju iskoristio narativ za koji misli da mu najviše koristi.\n„Jednog dana mora da dođe do neke Jalte, to će Putinu svakako biti ključni argument. To što je to protiv naših interesa, šta da radimo“, rekao je Vučić.\n„U Briselu nema više reči o ZSO“\nVučić je rekao i da je problem to što se u razgovorima sa Albancima s Kosova „igramo gluvih telefona“.\n„U razgovorima u Briselu nema više reči o ZSO, Albanci kazu – to je potpisala neka druga vlast pre nas. Koliko god puta vi to tražili, Evropa ce vam reci – da mi smo za sve potpisano, a onda ce vas terati da razgovarate o tablicama ili ne znam čemu, čega nema u Briselskom sporazumu“, kazao je on.\nUpozorio je i da je pozicija Srbije „nedovoljno snažna, jaka, jer smo prilično usamljeni u ovoj areni, u ovakvoj podeli sveta, gde želimo da pripadamo.“\n„Mi ne možemo sebi da pucamo u nogu i da kažemo šta cemo da učinimo, da li ćemo napuštati te institucije , i o tome ćemo odlučivati i u parlamentu, i u Vladi Srbije (…) Prvog dana, sa zvaničnim njihovim zahtevom, kojim će prekršiti Vašintonski sporazum (da neće tražiti prijem u međunarodne institucije), tog dana ćemo vam pokazati šta je odgovor Srbije“, najavio je Vučić pomijnući dalji rad na povlačenju priznavanja nezavisnosti Kosova.\n„Benzin i dizel od sutra jeftiniji za 10 dinara“\nVučić je rekao i da je od predstavnika Gaspromnjefta, koji je vlasnik NIS-a, tražio da spuste cenu nafte i naftnih derivata.\n„I videćete, cene nafte i benzina večeras od 20 sati idu niže, uprkos tome što je nafta skočila. Izgubili smo 36 miliona evra u martu odustajući od 20 odsto akciza, dali smo pare građana Srbije da bi ljudi mogli da kupuju ne preskupu naftu, skupu, a ne preskupu“, kazao je Vučić i najavio da će cene naftnih derivata od sutra biti za 10 dinara niže nego što su bile ove nedelje.\n„Vratiće se na 195 dinara za dizel i 180 dinara za benzin. Nigde ne sme da pređe 197 i 202 dinara“, istakao je i dodao da će tada samo Bugarska, Severna Makedonija i BiH imati nižu cenu od Srbije.\nVučić je dodao i da se razgovara o proširenju naftnih skladišta na milion tona, kako bismo „mogli da izdržimo više meseci bez ikakvog dobijanja nafte i naftih derivata“.\nRekao je i da Srbija nije nacionalizovala Rusiji ništa. „Mi ne otimamo imovinu, mrzim sve ono što se dešavalo 1945, 46, 47 u našoj zemlji, što moramo i danas da vraćamo kroz restituciju. Srbija svakako mora da ima naftu, benzin, za sad sve teče bez problema“, kazao je.\nDanašnju transakciju na Beogradskoj berzi gde je vlasnika promenilo više od 10 miliona akcija Vučić je obrazložio rečima da je Gaspromnjeft prodao udeo u vlasništvu Gaspromu.\n„Bićemo stoprocentno zavisni od ruskog gasa još najmanje dve godine“\nIzvor : Shutterstock/Ilustracija\nŠto se tiče gasa, Vučić je najavio pregovore sa Gasporomom oko kupovine gasa.\n„Mi smo stoprocentno zavisni od ruskog gasa, i tako će biti još najmanje dve godine. Ne mogu da pričam o bajkama, lepo zvuče, ali mi moramo da obezbedimo gas za perduzeća i naša domaćinstva“, poručio je.\nRekao je da će novi ugovor sa Gaspromom morati da se postigne pre kraja maja, i da Srbija u te razgovore ide sa „dobrom voljom“.\n„Modularni nuklearni reaktori moguće rešenje za budućnost“\nPredsednik je rekao i da Srbija ima problem sa kopanjem ugrlja, i da će morati da gradi nereverzibilne hidroelektrane, najpre Bistricu, a zatim i Đerdap 3.\n„Otvorili smo i prve razgovore, i treba da uključimo i javnost, i parlament i Vladu oko modularnih nuklearnih reaktora – pošto je to danas najčistija energija, najisplativija – koliko nam je potrebno za školovanje stručnjaka, ali verujemo da ti mali reaktori mogu da budu rešenje za Srbiju u budućnosti“, poručio je Vučić ističući da ih „svi u okruženju grade da bi mogli da prežive“.\nNajveći problemi su, po njegovim rečima, u Kolubari i to stanje, kako je rekao, mora da se promeni.\n„Da uložimo veliki novac, da bismo sa 60.000 tona mogli da povećamo na 75.000, a zatim na 90.000 tona količine uglja, da bismo sebi mogli da budemo dovoljni i da imamo dovoljno električne energije“, rekao je Vučić.\nEnergetska kriza će, prema njegovim rečima, skupo koštati i Evropu i Srbiju, i ljudi moraju to da razumeju.\n„Srbija plaća visoku cenu što nije uvela sankcije Rusiji“\nVučić je rekao i da je visoka cena koju Srbija plaća zbog toga što nije uvela sanckije Rusiji.\n„Ne možemo da se pojavimo na otvorenom tržištu kapitalam niti smo NATO zemlja, niti zemlja EU, nismo uveli sankcije Rusiji (…) Uspeli smo nekoliko milijardi manje da se zadužimo od onoga koliko smo vratili kredite od početka godine – 188 milijardi smo vratili, 181 milijardu smo uzeli“, naveo je on.\nIstakao je da je stopa javnog duga 52,4 odsto.\n„Svi imaju problem sa izlaskom na tržište kapitala, novac je poskupeo, mi smo se nedavno zaduživali po jedan koma nešto posto, referentne kamaptne stope svuda skaču“, kazao je Vučić.\n„Inflacija u aprilu 9,5 odsto“\nRekao i je i kako očekuje da inflacija u aprilu bude 9,5 odsto i da se zbog toga „borimo sa cenama nafte i svega“.\n„I zbog toga sto samo davali novac, od 20.000 dinara penzionerima, što je povećalo udeo novčane mase, i što smo davali i zdravstvenim i prosvetnim radnicima po 10.000. Ne zaboravite da je to povećavalo novčanu masu, te i mi za jedan do 1,5 posto smo odgovorni za inflaciju, ostalo je sve uvezena inflacija“, naveo je on.\nPoručio je i da će dok god bude imao uticaja na politiku, koristiti sve instrumente da stopa javnog duga nikada ne pređe 60 odsto.\nNa pitanje N1 šta je sve poskupelo, Vučić je rekao da su poskupele različite stvari, čim je inflacija devet posto.\n„Nafta je poskupelo mnogo, i zato sada poskupljuje sve. Tražili su iz Unije pekara poskupljenje hleba, borimo se za sve što možemo da zadržimo“, rekao je.\n„U stanju smo da obezbedimo hrane gotovo za celi region“\nVučić je dodao i da ćemo sa hranom „suštinski da imamo borbu na dnevnom nivou oko cena“.\n„Robne rezerve smo napunili. Zahvaljujući prijateljima iz SAD uspećemo da dobijemo mleka u prahu, imamo dovoljne količline i pirinča, i ulja, i pšenice i pšeničnog brasna, šećera imamo, imamo i pasulja, i sardine, i kuhinjske soli, svega imamo dovoljno“, uverava predsednik.\nPodsetio je i da su uhapšeni „oni koji su krali“ iz robnih rezervi, kao i da će policija nastaviti kontrole na svakih mesec dana.\n„Imamo svega, a u stanju smo da obezbedimo gotovo i celi region“, rekao je predsednik.\n„Nova energetska politika“\nVućić je rekao i da je nova energetska politika među ključnim reformskim zadacima u narednom periodu, i da je već zamolio norveškog premijera da nam ta zemlja pomogne svojim savetima i svojim znanjem.\n„To podrazumeva široko znanje i shvatanje svega, i da zajedno pristupimo razvoju te politike“, rekao je on.\nIstakao je dać e morati da bude mnogo više obnovljivih izvora energije i ponovio da se zalaže za izgradnju malih nuklearnih reaktora.\n„Pola milijarde evra za novi onkološki centar“\nVučić je najavio i nove investicije u zdravstvo i kazao da se sa jednom zapadnom kompanijom trenutno radi na projektu novog onokološkog centra u Beogradu.\n„To će nas ukupno koštati 510 miliona evra, mnogo više nego svi klinički centri zajedno. Sama zgrada koštaće nas oko 340 miliona evra, a 170 miliona evra je oprema za borbu protiv raka. Posle kardiovaskularnih bolesti, najviše gubimo ljudi od karcinoma“, rekao je on.\nKazao je i da se sa Dancima radi na reformi Hitne pomoći po njihovom modelu. „Oni to rade najbolje na svetu. Da imamo dobra vozila, čista, ali radimo na tome da odgovor bude osam minuta, gde god da se nalazite. Da imamo manje lekara, nego da obučimo paramedike, oni manje koštaju, znaju dovoljno“, objasnio je.\n„Pomeranje švajcarske formule kako bi penzije pratile plate“\nVučić je rekao i da će se Srbija u vezi sa obračunom penzija držati „švajcarske formule“, ali da će od partnera iz Svetske banke i MMF-a tražiti značajno pomeranje „švajcarske formule“ u kriznim vremenima, odnosno u nardne dve godine, kako bi se penzionerima pomoglo da povećanje penzija prati povećanje plata.\n„Ukoliko uspemo da održimo stabilnost ići ćemo na značajno uvećanje penzija i plata, ali će rast penzija morati da prati rast plata. U naredne dve godine to će morati da bude tako urađeno“, poručio je Vučić.\n„Vojnim rokom se stiče odgovornost“\nVučić je ponovio da je Srbija vojno neutralna i poručio da će tako ostati ukoliko ne bude većine za neku drugu odluku.\n„Što se tiče mene, podiržavaću vojnu neutralnost Srbije. Svuda oko nas su NATO zemlje ili imamo prisustvo NATO-a. Ne postoji nijedna teritorija oko nas gde nema NATO-a. Eto, naša je želja da budemo jedina ne-NATO zemlja“, kazao je.\nOsvrnuo se i na mogućnost vraćanja obaveznog vojnog roka, ističući da je na vojnim organima da pokažu računicu koliko bi nas to koštalo.\n„Mislim da se time stiče ogovornost, obaveznost, muškarci dobijaju na zrelosti, da nauče i šta je vojska, i rodoljublje… Do toga da bismo time osnažili naše pogranične kasarne. Južno od Čačka imamo toliko malo vojnika da je to neverovatno. Time bismo vratili život u te male gradove“, ocenio je.\nNaglasio je, međutim, da je na nadeležnim organima i parlamentu da to prihvate ili odbiju, posle ozbiljne i duge rasprave.\n„Srbija neće gaziti, ni gasiti svoja prijateljstva na Istoku“\nVučić je naglasio da Srbija mora da nastavi svoj evropski put, i da bet evropskih investicija i pravnog okvira kroz koji smo prolazili, ne bismo mogli da postignemo ovakav uspeh.\n„To ne znači da mi nećemo da čuvamo svoje nacionalne i državne interese, da ćemo mi da izgubimo svoju samobitnsot, svoj ponos i dostojanstvo (…) Dobro znam, najvažnije je uvek hoće li biti hrane, energije, ali ja dobro znam šta je u dušama ljudi, trudim se da ih poštujem. Ali da osim posojanja emocija, budem neko ko će na racionalni i pragmatičan način da vodi ovu zemlju“, poroučio je.\nPodvukao je da Srbija „neće gaziti, ni gasiti svoja prijateljstva na Istoku“.\n„Ne pada nam na pamet da to činimo, i ne interesuje me koja je sila pritiska koja dolazi. Jedino sila interesa Srbije može da promeni taj odnos“, rekao je Vučić.\nZamlolio je i da mu ljudi koji nisu u stanju da razumeju da je EU strateški put Srbije, objasne šta je altnernativa i kako ćete sutra moći da isplatite penzije i plate, i da imate najbrže rastuću ekonomiju.\n„Lako je podilaziti emocijama, i mom ocu, i mom bratu, samo molim da mi pokažete kako“, kazao je Vučić.\n„To ko hoće u Vladu, ko neće, ne mogu ni da čitam, ni da gledam“\nŠto se tiče formiranja Vlade, Vučić je rekao da će prvo morati da položi zakletvu u Skupštini, pa da primi predstavnike lista koje su ušle u parlament, pa da se tek onda bavi formiranjem Vlade.\n„To ko hoće u Vladu, ko neće, to ne mogu ni da čitam, ni da gledam, niti me to interesuje. Ne mislim da te gluposti ikoga zanimaju, to samokandidovanje, to ko treba da uđe uVvladu, to nikoga ne treba da interesuje. Ne razumem zašto ljudi vole da govore o tome“, rekao je Vučić.\nAleksandar Vučićbriselski dijalogEnergetikaevrointegracijeKosovoobavezni vojni rokRusijasankcijesankcije RusijiVladimir Putin


Maglić: Dugi zastoj BiH na evropskom putu\nDenisa Sarajlić-Maglić, direktorica nevladine organizacije "Vanjsko politička inicijativa BiH", bez datuma\nZamjenik šefa Delegacije Evropske unije u BiH Renco Davidi (Renzo Daviddi) ponovio je opredijeljenost Unije za evropsku perspektivu BiH, te jače prisustvo u BiH.\nOcijenio je veoma važnim zaključke o BiH koje je Vijeće EU usvojilo početkom sedmice na sjednici u Briselu.\n„Na putu u Evropsku uniju obaveze se moraju ispunjavati . Nema političkih prečica i sve stvari koje trebaju biti urađene zahtijevaju puno vremena i napora. Ovo je velika prilika za BiH i mora biti iskorištena“ - izjavio je Davidi.\nOn je, također, izrazio nadu da će uskoro biti imenovan šef Delegacije EU u BiH, koji će imati dvije funkcije - šefa Delegacije i predstavnika Unije u BiH.\n„Konkurs je objavljen, rok za prijavu je istekao u petak, 25. marta”, rekao je Davidi.\n„Vanjskopolitička inicijativa BiH“ objavila je dokument „Monitoring procesa\nevropskih integracija u BiH u 2010. godini”, o čemu smo već ranije govorili u\nIstim povodom, gošća RSE je Denisa Sarajlić Maglić, direktorica ove nevladine organizacije.\nRSE: Bosna i Hercegovina mora ispuniti tri osnovna zadatka koje je preuzela potpisivanjem Sporazuma o stabilizaciji i pridruživanju, odnosno Privremenog sporazuma. To su usklađivanje Ustava BiH s Evropskom konvencijom o ljudskim pravima, usvajanje zakona o državnoj pomoći, te zakona o popisu stanovništva na državnom nivou. Šta je to što se još očekuje da Bosna i Hercegovina uradi?\nEvropska zastava, ilustrativna fotografija\nMaglić: Ova tri uslova koja ste vi pobrojali, uslovi su koje je EU postavila pred našu zemlju, a od njihovog ispunjenja zavisi naša, kako oni kažu, kredibilna aplikacija za članstvo u EU. Razlog zašto se instistira na primjeni odluke Sejdić- Finci, usvajanju zakona o državnoj pomoći i zakona o popisu jeste što, ukoliko ne ispunimo ta tri uslova, Evropska unija jednostavno neće smatrati našu aplikaciju za članstvo kredibilnom. Međutim, pored toga postoji, naravno, niz drugih zakona , odnosno postoje cijele oblasti u kojima je potrebno usvojiti nove zakone, donijeti novu regulativu kako bi se mogao nastaviti proces primjene Sporazuma o stabilizaciji i pridruživanju, odnosno, mi još uvijek primjenjujemo Privremeni sporazum o trgovinskim odnosima. Time lista nije iscrpljena. Proces usaglašavanja s evropskim zakonima, odnosno s pravnom stečevinom EU, je trajan proces, to je nešto što je živo, na čemu ćemo mi raditi godinama. Čak i ako uđemo u Evropsku uniju, proces usklađivanja će se morati nastaviti.\nRSE: Kakav je bio odnos parlamentaraca, odnosno Parlamenta BiH, tokom prošle godine, kad je riječ o evropskim zakonima?\nMaglić: Generalno, u Parlamentu je to bio proces u kojem je vrlo malo\nzakona usvojeno. U 2010. godini, od planiranih 111 aktivnosti, usvojeno je samo 27 zakona, od tih 27 samo sedam se odnosilo na evropske integracije. Međutim, političke opstrukcije nisu jedini razlog tog nekog usporavanja procesa evropskih integracija. Mi u našim izvještajima navodimo niz drugih razloga, kao nedostak institucionalnih kapaciteta u smislu nedovoljne koordinacije i komunikacije između različitih nivoa vlasti, čak i unutar institucija na istom nivou vlasti, recimo državnom nivou. Pored toga, imamo kontinuirani problem s kadrovskim kapacitetima, iako to nije jedini problem. I, na kraju, imamo taj problem da se jednostavno donose zakoni samo radi ispunjavanja forme, tek toliko da bi se Evropskoj uniji ili nekom drugom moglo reći da je zakon donesen, a on je, zapravo, u praksi neprovodiv.\nRSE: Postizanje evropskih standarda je takođe veoma značajna obaveza – u kojim oblastima se postiglo najviše?\nMaglić: Mi smo naveli da je, recimo, jedna od oblasti gdje je vidan\nnapredak - zaštita intelektualnog vlasništva, i u nekom formalnom smislu –\nkod uspostave agencija koje su nadležne, ali i u suštinskom smislu, znači,\nda je primjetno da dolazi čak do promjene svijesti kada je u pitanju zaštita\nintelektualnog vlasništva. Najveći napredak je postignut, naravno, u oblasti\nslobode kretanja, odnosno ispunjavanja svih onih uslova koji su bili potrebni za\nispunjenje uslova iz Mape puta za liberalizaciju viznog režima. Tu je došlo ne\nsamo do tih formalnih ispunjenja uslova, nego i do suštinskih. Sve te promjene\nkoje su se desile, sada se već provode i na terenu. Što se tiče pozitivnih primjera, tu je vrlo teško navesti neke ogromne promjene, zato što su se u tih par oblasti uglavnom desile promjene na tehničkom nivou. Međutim, obično se onda nakon toga dolazilo do zastoja kod donošenja zakona i kod njihove primjene.\nRSE: Privremeni sporazum BiH – EU se već krši – ima li opasnosti da se to nastavi i tokom ove godine?\nMaglić: Slijedeći ovu dinamiku, izvjesno je da bi došlo i do kršenja\nsamog Sporazuma o stabilizaciji i pridruživanju, ukoliko bi on stupio na snagu.\nSama činjenica da Parlament još nije niti konstituisan na državnom nivou i da je\ntako već šesti mjesec, znači da je tih šest mjeseci zastoj sam po sebi, i to će\nbiti evidentirano u idućem izvještaju o napretku koji će sačiniti Evropska unija. Ono što jeste problematično za nas jeste to stupanje na snagu Sporazuma o stabilizaciji i pridruživanju. Evidentno je, iako je svih 27 članica do sad ratificiralo taj sporazum, da to što još nije objavljen i nije stupio na snagu pokazuje i ukazuje na to da su članice EU odlučile da dođe do odgode njegove primjene.\nRSE: To zaista potvrđuje ozbiljne zastoje BiH na evropskom putu.\nMaglić: Toga smo mi svjesni – da su zastoji zaista dugi, da se nije\npristupilo adekvatnoj primjeni Privremenog sporazuma, tako da je, u jednu ruku, ovo čak za nas povoljnije nego da dođe do suspenzije Sporazuma o stabilizaciji i pridruživanju, što bi bila daleko oštrija poruka od ove koja nam se sad šalje.


Kreso Meddžida - Vijesti, analize i stavovi :: Justice Report\nLica: Kreso Meddžida\nNe smije biti manjka novca za ratne zločine\nBranioci po službenoj dužnosti na predmetima ratnih zločina u Sudu BiH smatraju da ne smije doći do situacije da nema novca za njihov rad.\nPrekretnica za razgovor o korupciji u pravosuđu\nNakon hapšenja sutkinje Suda BiH Azre Miletić, predsjednica ove institucije Meddžida Kreso je ocijenila da je sada prilika i prekretnica da se otvori polemika o korupciji u pravosuđu.\nMilorad Trbić neće biti pušten iz zatvora\nSud BiH ocijenio je već u dva slučaja da Ustavni sud BiH donosi drugačije odluke u vezi sa primjenom zakona u predmetima ratnih zločina i da nema osnova da osuđenima bude prekinuto izdržavanje kazne zatvora, kao u nizu ranijih slučajeva.\nNorme postoje – nedostaje primjena\nBiH općenito ne nedostaje normi i propisa, ali nedostaje primjena i provedba međunarodnog humanitarnog prava, izjavio je ambasador Švicarske u BiH Andre Schaller.\nBez srama do počinioca\nProblem sa kojim se suočavaju žrtve seksualnog nasilja počinjenog u proteklom ratu je stigmatizacija – sram zbog onog što su proživjele, rečeno je na OSCE-ovoj prezentaciji o analizi krivičnih postupaka pred Sudom BiH.\nObjavljena mapa procesuiranih ratnih zločina\nU cilju promoviranja transparentnog rada i povećanja povjerenja javnosti u pravosuđe, misija OSCE-a je objavila interaktivnu mapu sa predmetima ratnih zločina koji su procesuirani u BiH.\nPotrebne nove sudnice zbog novih tužilaca\nPredsjednica Suda BiH Meddžida Kreso izjavila je da će povećanje broja tužilaca pri Državnom tužilaštvu dovesti do problema zbog nedovoljnog broja sudnica.\nPogrešna primjena zakona – ludilo u pravosuđu\nAdvokat Miodrag Stojanović kaže da je odluka Evropskog suda za ljudska prava u vezi s primjenom zakona napravila haos u pravosuđu BiH, pojašnjavajući da su optuženi za zločin protiv čovječnosti dovedeni u neravnopravan položaj, dok su se optuženi za genocid “izvukli”.\nKreso i Salihović protiv političke kontrole\nPolitičke stranke u nacrtima zakona u oblasti pravosuđa nameću rješenja koja su štetna, smatraju u Državnom sudu i tužilaštvu.


Partizan i vaterpolo: Zašto je potonuo beogradski gigant i može li Filipović da ga spase - Javni servis\nPartizan i vaterpolo: Zašto je potonuo beogradski gigant i može li Filipović da ga spase\nVaterpolo klub Partizan oduvek je bio baza jugoslovenske, potom srpske reprezentacije, ali je „labudova pesma" ovog kluba bio Rim 2011. godine kada je osvojena poslednja od ukupno sedam titula evropskog šampiona.\nFoto:Agência Brasil Fotografias/Wikimedia\nOd tada je više puta bilo masovnih odlazaka igrača, rasla su dugovanja po raznim osnovama, a klub je doveden na ivicu opstanka.\nSada je klub dobio novo rukovodstvo u kojem su i legende Filip Filipović, Slobodan Nikić, Milan Aleksić i Stefan Mitrović, a glavni cilj biće vraćanje kakve-takve stabilnosti u klub koji, prema tvrdnjama dosadašnjeg rukovodstva, duguje oko 6,5 miliona evra.\nKlupski vaterpolo u Srbiji već godinama muku muči sa finansijskim problemima i infrastrukturom, a nije redak slučaj ni da se ovi sportski kolektivi gase.\nFilipović: Počinje nova era\nFilip Filipović, koji je u državnom timu osvojio veliki broj trofeja, bio je inicijator promena i mobilisao je bivše igrače Partizana da nešto pokušaju da urade.\n„Dolazimo u teškim vremenima. Sada je nova era Partizana, ciljevi su isti, povratak na pravi put. Znamo šta Partizan predstavlja u sistemu srpskog sporta”, rekao je on novinarima posle skupštine.\n„Partizan zaslužuje svetlije dane koji su pred nama”, dodao je.\nUpitan kako će sanirati dug koji je, kako je ranije saopšteno 6,5 miliona evra i ko će pomoći, Filipović je odgovorio:\n„Videćemo koliki je dug i onda ćemo objaviti cifru. Tada ćemo reći i kako ćemo sanirati probleme kojih ima više nego dovoljno”.\nUveren je da za promene nije kasno.\n„Najteže će biti novim ljudima, imaju mnogo problema ali znamo ko stoji sa nama i bićemo uspešni. Da li će neko da odgovara za ovakvo stanje nije pitanje za nas. Gledamo u budućnost, da izvučemo pouke i da idemo napred”.\nNa vanrednoj sednici kluba koja je održana u nedelju, 30. avgusta na stadionu Partizana, odlučeno je da klub ubuduće vodi potpuno novo rukovodstvo.\nNovi predsednik Upravnog odbora je Jovan Lazarević, a direktor će biti nekadašnji reprezentativni golman i kapiten crno-belih Nikola Kuljača.\nŠta se sve dešavalo u Partizanu proteklih godina?\nPoslednju titulu klupskog prvaka Evrope Partizan je osvojio 2011. godine u Rimu, ali već sledeće sezone polako, ali sigurno krenuo je pad beogradskog kluba.\nOd tada su se dešavali odlasci igrača i rasla su dugovanja po raznim osnovama – neisplaćene zarade bivšim igračima, dugovi za struju, vodu, mazut, klub je doveden na ivicu opstanka.\nOd rimskog uspeha 2011. godine do danas, iz Partizana je otišlo 87 igrača (bilo je i dolazaka, ali odlazile su čitave generacije), a trenutno u pogonu ima tek desetak igrača prvog tima.\nKlub je svih ovih godina nekako opstajao, oslanjajući se na sopstvenu školu, koja je oduvek bila među najcenjenijim u svetu, ali je funkcionisanje kluba bilo sve teže.\nDešavalo se i da klub nema novca da plati mazut neophodan za grejanje vode u bazenu na Banjici, pa su timovi raznih selekcija morali da se snalaze na drugim bazenima.\nPartizanu je potrebno oko 250.000 evra godišnje samo za mazut, rečeno je ranije u klubu.\nUz to, posle niza decenija, Opština Voždovac otvorila je pitanje vlasništva nad sportskim objektom na Banjici, tvrdeći da Partizan na taj bazen više nema pravo, što su iz kluba poricali.\nKulminiralo je 2. decembra kada su na sednici Skuštine kluba smenjeni dotadašnji predsednik ovog tela Zoran Avramović i predsednik Upravnog odbora Aleksandar Šoštar, kao i dotadašnji trener prvog tima Stefan Ćirić.\nKlub su tada preuzeli nekadašnji igrač Partizana Mirko Bradajić (godinama je bio u klubu na raznim pozicijama), kao i finansijska direktorka Tatijana Rakas, koja je optužila Šoštara da je ostavio više od šest miliona evra duga.\nMeđutim, na vanrednoj sednici Skupštine kluba, svih 26 delegata je jednoglasno odlučilo da izglasa nepoverenje kako Rakas, tako i Šoštaru i Avramoviću.\nKlupski vaterpolo na ivici opstanka\nPre četiri godine nakon osvojene zlatne medalje na Olimpijskim igrama u Brazilu, srpski vaterpolo as Andrija Prlainović dao je izjavu koja je uzburkala javnost.\nPrlainović je tada rekao da medalje u Rio de Žaneiru „nisu plod sistemskog ulaganja u sport” i ukazao na to da klubovima u svim sportovima treba veća podrška društva i države.\n„U Srbiji praktično više nema profesionalnih vaterpolo klubova, svi su pred stečajem”, rekao je Prlainović 2016. godine.\nUkazao je nekadašnji vaterpolista Partizana, Crvene zvezde, Pro Reka na stanje u gotovo celokupnom srpskom sportu, pa tako i u vaterpolu, kao jednom od najtrofejnijih, nije ružičasto.\nNekadašnji trofejni vaterpolista, danas političar Aleksandar Šapić takođe je tada pričao o srpskom sportu.\n„Problem je sistemsko finansiranje klupskog sporta iz kog treba da izniknu budući šampioni, a koji je neprofitabilan i generalno sporta uopšte. Neophodno je da bavljenje sportom postane dostupnije svim slojevima društva, da deca lakše i jeftinije ulaze u sport i tako sklanjaju sa ulice”, napisao je Šapić pre četiri godine na Fejsbuk profilu.\nKlupski vaterpolo u Srbiji pokušava da opstane, ali je bilo klubova koji su nastajali, pa se gasili.\nVaterpolo klub Bečej je 2000. godine osvojio klupsku titulu prvaka Evrope, a zapravo to je bio početak sunovrata kluba i gotovo brisanja sa vaterpolo mape zbog nedostatka finansijskih sredstava.\nVaterpolo klub Partizan godinama unazad oslanja se na igrače iz podmlatka.\nSvojevremeno, kada je trener bio legenda srpskog vaterpola Vladimir Vujasinović, odveo je ceo tim na pljeskavice, jer igrači nisu imali novac.\nVaterpolo klub Vojvodina je dala mnoga, mnoga značajna imena srpskom vaterpolu. Duško i Gojko Pijetlović, Miloš Ćuk, golman Branislav Mitrović – olimpijski šampioni, ponikli su u Vojvodini.\nGolman Slobodan Soro je takođe počeo karijeru u novosadskom klubu, a bio je i član zlatne generacije Bečeja, potom Partizana… Ali, i Novom Sadu imaju finansijske probleme.\nBeogradski vaterpolo klub Crvena zvezda je imao bio jednoročni projekat osvajanja evropske titule i u tome je uspeo.\nMožda jedini vaterpolo klub u Srbiji trenutno koji se nosi sa svim izazovima jeste Radnički iz Kragujevca, osnovan 2012. godine u eri nekadašnjeg ministra finansija Srbije Mlađana Dinkića.\nTo je bio skup projekat, koji je okupio mnoga velika imena srpskog vaterpola. Između ostalih, u toj ekipi igrao je i sadašnji ministar sporta Vanja Udovičić.\nRadnički je na tom talasu prvih godina postojanja beležio uspehe – osvojen je Len kup (vaterpolo pandan fudbalske Lige Evrope), bio je vicešampion Evrope. Ali čim su velika ulaganja, Radnički je spao na margine.\nTaj klub postoji, postoji i vaterpolo škola i jedna je od retkih vaterpolo oaza i baza u Srbiji.\nPobuna roditelja dece koja treniraju u klubu\nPočetkom jula 2020. godine, Bradajić i Rakas su sazvali konferenciju za novinare na Banjici kako bi predočili svoje viđenje poslovanja kluba, ali su ovaj događaj prekinuli ljuti roditelji dece koja su ostala da treniraju u Partizanu.\nTada je rečeno da je od od 300 dece koliko ih je bilo u mlađim kategorijama u klubu do pre dve, tri godine, sada ih je ostalo tek oko 100, 120.\nA roditelji su poručili da će i njih da ispišu ako se ovakvo stanje u klubu ne promeni.\nNjihov jedinstveni stav i zahtev bio je da iz kluba odu i jedna i druga „struja”, a da ga preuzme neko ko će imati plan, strategiju, ko će dovesti one koji bi mogli finansijski da utiču da klub prodiše.\nPredstavnik roditelja Blagoje Bodiroga u ime svih je saopštio stav da je stanje u klubu katastrofa i to već dugi niz godina i da “niko ništa ne radi da se takvo stanje promeni”.\nRoditelji su tada rekli da uredno plaćaju članarinu (6.000 dinara mesečno), ali da deca ne treniraju u bazenu na Banjici, jer je voda hladna i zato ih vodaju od bazena do bazena po gradu.\nKlub u rukama bivših igrača\nPočetkom jula, bivši igrači, legende kluba, predvođene Filipom Filipovićem, Živkom Gocićem i Slobodanom Nikićem, oglasile su se pismom u kojem su zatražile momentalne ostavke svih rukovodećih ljudi u klubu i stvaranje uslova za održavanje vanredne skupštine.\nPred održavanje vanredne Skupštine kluba, dosadašnje rukovodstvo, predvođeno Tatijanom Rakas i Mirkom Bradajićem, osporilo je legitimitet ovog tela.\nDugogodišnji funkcioner Partizana Aleksandar Šoštar u izjavi za BBC na srpskom ističe da o legitimitetu nemaju pravo da pričaju oni koji su nelegalno i došli u klub.\n„Onaj ko ima najmanje prava da priča o legitimitetu bilo čega je Tatijana Rakas. Da se ovo ne bi shvatila kao moja lična borba protiv nje – da podsetim da su državni organi su doneli rešenja da ono što je ona uradila u decembru na skupštini potpuno van zakona”, rekao je Šoštar.\nNa pitanje šta današnja skupština kluba i njene odluke znače, Šoštar je rekao da se na ovo čekalo od decembra i da sada novo rukovodstvo, kojem je poželeo sreću, da spreči dalje posrtanje kluba i odliv dece i igrača.\nAli kako kada je dug kluba višemilionski u evrima?\n„To sad više nije pitanje za mene, već za novo rukovodstvo. Mislim da ima načina kako to može da se uradi, ima rešenja”, odgovorio je Šoštar.\nPosle više decenija, Šoštar više nema funkciju u klubu. Na pitanje kako se sada oseća, odgovorio je:\n„Ja sam uvek sam u klubu. Uradio sam sve što je trebalo da se ova skupština održi. Ja sam uvek prisutan, nemam problem ni sa čim. Partizan je moja druga kuća i tako će uvek da bude”.


Pronadjen Poljak koji je dronom ugrozio sletanje aviona u Varšavi\nBeta 22. jula 2015. 09:20\nPoljska policija pronašla je i saslušala sinoć Poljaka koji se u ponedeljak igrao sa dronom u blizini aerodroma u Varšavi i zamalo izazvao sudar sa avionom nemačke kompanije Lufthanza sa 113 putnika i članova posade na letu iz Minhena u Varšavu.\nVlasnik drona koji je na 100 metara približio dron u trenutku kada je Lufthanizn avion sletao i našao se na visini od 800 metara priznao je policiji da je u to vreme zaista njegov dron bio u vazduhu, ali porekao je da je dron navodio ka aerodromu.\n„To je 39-godišnji stanovnik Pjasečna. U njegovoj kući pronadjen je dron i predat ekspertima. Oni će proveriti da li je zaista u ponedeljak bio u vazduhu i kakva je bila trasa leta“, kazao je novinarima portparol lokalne policije Maćej Blahlinjski.\nRobert Opas iz komande varšavske policije kazao je danas televiziji TVN24 da Poljak ne poriče da je u to vreme njegov dron bio u vazduhu.\n„Velika je verovatnoća da je bespilotna letilica registrovala trasu svog leta. Presudno će biti šta će reći veštaci – kojom trasom je leteo dron i kada je bio u vazduhu. Ako se potvrdi da je to taj dron, čoveku preti do osam godina zatvora za izazivanje opasnosti u vazdušnom saobraćaju“, kazao je Opas.\nVlasnik drona do sada nije kažnjavan niti je dolazio u sukob sa zakonom a policiji je kazao da nije bio svestan da je njegov dron ugrozio putnički avion i da ga je puštao u vazduh samo u okolini kuće i nije ga navodio na aerodrom, javlja danas poljska televizija TVP.info.\nProblem je što trasa sletanja aviona vodi upravo preko mesta Pjasečno u blizini Varšave a aerodrom u Varšavi morao je nakon incidenta da na brzinu promeni trasu sletanja sledećih 20 aviona.\nPiloti aviona nemačke kompanije na letu iz Minhena u Varšavu primetili su u ponedeljak tokom manevra sletanja, na visini od 800 metara da sa strane, udaljena svega 100 metara, leti i mala bespilotna letelica.\n„Odmah su uzbunili i kontrolni toranj i oštrim rečima upozorili da su kontrolori dužni da vode računa o vazdušnom prostoru oko aerodroma i da je incident bio veoma opasan. Kontrolori su učinili što je bilo u njihovoj moći i usmerili avion na drugi kurs“, opisao je incident Mikolaj Karpinjski iz Poljske agencije vazdušnog saobraćaja.


Glavna stranica Usluge Razvoj IT strategije\nSoftline nastoji da korisnicima bude pouzdani savetnik i partner u procesu definisanja strategije, pri čemu je cilj da se na najbolji mogući način iskoristi postojeća infrastruktura, a nove investicije predlažu samo tamo gde je to neophodno.\nOsnovno pravilo informacionih tehnologija jeste da se one stalno menjaju. Rezultat je to da informacione tehnologije predstavljaju važan sastavni deo svih tehnoloških inovacija, ali i dodatno opterećenje za organizacije, jer se zahtevaju stalna prilagođavanja novim razvojnim rešenjima.\nTakvu vrstu opterećenja korisnika kompanija Softline preuzima na sebe: kada obave pažljivu procenu postojećih sistema, njeni iskusni stručnjaci izrađuju detaljan plan za potrebnu transformaciju, bilo da je reč o delimičnom ili potpunom prelasku na rešenja u oblaku, optimizaciji ili racionalizaciji troškova. Naš tim dobro zna da ovakva transformacija može biti uspešna ako se zasniva na razumevanju poslovnih procesa, a nova IT arhitektura projektovana je upravo za takve procese. Kompanija Softline nastoji da korisnicima bude pouzdani savetnik i partner u procesu definisanja strategije, pri čemu je cilj da se na najbolji mogući način iskoristi postojeća infrastruktura, a nove investicije predlažu samo tamo gde je to neophodno.\nTransformacija može biti rezultat brojnih faktora: velikih troškova za postojeće licence, loše usklađenosti (npr. sa zahtevima GDPR-a) ili jednostavne potrebe za poboljšanjem dostupnosti aplikacija i baza podataka koje su najvažnije za poslovanje. Zbog toga kompanija proširuje klasične projekte za upravljanje softverskom imovinom (software asset management, SAM) tako da oni obuhvate detaljne predloge transformacije i implementira ih po potrebi.\nKao kompanija za globalnu integraciju sistema, Softline realizuje projekte na različitim lokacijama širom sveta koji do sada nisu korišćeni, što važi i za Srbiju; za najčešće projekte transformacije uglavnom je dostupna u potpunosti obrazložena i detaljna metodologija, u kojoj se naše sopstveno iskustvo objedinjuje sa najboljim industrijskim praksama.


Ivica Dačić: Srbija se neće voditi tuđim očekivanjima, već svojim interesima - Politika - Dnevni list Danas\nPočetna » Vesti » Politika » Ivica Dačić: Srbija se neće voditi tuđim očekivanjima, već svojim interesima\nIvica Dačić: Srbija se neće voditi tuđim očekivanjima, već svojim interesima\nVojin Radovanović25.02.2022. 19:19\nfoto FoNet/Instagram predsednika Srbije\nIvica Dačić, predsednik prošlog saziva Narodne Skupštine, rekao je na konferenciji nakon Saveta za nacionalnu bezbednost da Srbija se neće voditi tuđim očekivanjima, već svojim interesima\nNa početku izlaganja rekao je da nije član Saveta za nacionalnu bezbednost, ali da je sastanku prisustvovao jer ga je pozvao predsednik Vučić.\nDačić smatra da Zapad od nas očekuje da osudimo Rusiju i uvedemo sankcije, dok smatra da Rusija verovatno očekuje da podržimo i pohvalimo sve što su uradili i priznamo Lugansk i Donjeck. Nijedno nije naše da radimo, već je naše da brinemo o našim interesima, rekao je on.\nNaveo je i da mu nije mu jasno kako Sjedinjene američki države očekuju od Srbije da za dva donesu odluku i da se svrstaju , ali\nDačić je rekao da Srbiju “ubeđuju nas kao da smo mi naivni i glupi da je u pitanju kršenje međunarodnog prava, kao da se na teritoriji Srbije ništa nije desilo“.\n“Kršenja međunarodnog prava je bilo na Kosovu. Kako vas nije sramota da sada govorite o tome da Srbija ugrožava međunarodni poredak time što ne osuđuje postupak Rusije. Šta će to nama doneti? Hoće li SAD da povuku priznanje Kosova, hoće li prestati da traže stolicu u UN?“, rekao je Dačić, i poručio da će Srbija samo brinuti o svojim interesima.\nKada bi uveli sankcije, odsekli bi granu na kojoj taj interes čuvaju, jer bi to značilo prekid saradnje sa Rusijom i Kinom, ocenjuje on.\n“Za mene dileme nema, potpuno podržavam ono što je doneo Savet za nacionalnu bezbednost“, poručio je Dačić.\nNadovezujući se na Vučićev odgovor o izjavi hrvatskog premijera Zorana Milanovića, rekao je da je Hrvatska uvek znala da izabere pravu stranu i da ga ne bi iznenadilo da na kraju izvuku ruske zastave, kao što su ranije izvlačili austrougarske i nemačke.\n“Pre je pao Berlin, nego Zagreb. I sad oni pričaju o pravoj strani“, rekao je Dačić.\nAleksandar VučićIvica DačićSukob Ukrajine i Rusije


Obaveštavaju se studenti I godine Osnovnih i Integrisanih akademskih studija da će se vežbanje na predmetu Sinteza elemenata i sklopova – Projekat zidane zgrade odvijati prema rasporedu koji je objavljen na Arh.Portalu.\nNa vežbanje je neophodno poneti list hamera formata 50/70, pribor za crtanje (olovka, gumica, lenjiri, glavaš ili šina) i odštampan Program rada koji je dat na Arh.Portalu (A4 format). Pored toga neophodno je odštampati na formatu A3 ugledni primer koji je takođe priložen.\nVežbe su radnog karaktera i program koji je predviđen za rad u školi mora se završiti u predviđenom roku. Budite pripremljeni (proučite program), tačni i fokusirani na rad.


Donacija Asocijacije uvoznika vozila Kraljevu | Srpska asocijacija uvoznika vozila\nDonacija Asocijacije uvoznika vozila Kraljevu\nAktivnosti January 25, 2011\nGradonačelnik Kraljeva Ljubiša Simović sa saradnicima primio je delegaciju Srpske asocijacije uvoznika vozila, koja okuplja sve renomirane svetske kompanije. Na skupštini Asocijacije održanoj početkom...\nGradonačelnik Kraljeva Ljubiša Simović sa saradnicima primio je delegaciju Srpske asocijacije uvoznika vozila, koja okuplja sve renomirane svetske kompanije.\nNa skupštini Asocijacije održanoj početkom ove godine doneta je odluka da od svakog prodatog automobila, za vreme održavanja Međunarodnog salona automobila u Beogradu, članovi uplate po svakom prodatom automobilu deo sredstava u fond za pomoć postradalima od zemljotresa u Kraljevu. Na taj način uvoznici vozila su prikupili 2.000.000 dinara.\nMiloš Petrović predsednik Srpske asocijacije uvoznika vozila i delova uručio je priznanicu gradonačelniku i istakao da su u dogovor sa njim i članovima lokalne samouprave odlučili da polovina prikupljenog novca ide za pomoć Ireni Paunović a druga polovina za sanaciju dečijeg vrtića “Pčelica” u Pljakinom šancu.


Seka tuži slovenačku kompaniju za lekove i Rebeku Dremelj : Crveni tepih\nSeka tuži slovenačku kompaniju za lekove i Rebeku Dremelj\nSvetlana Seka Aleksić tužiće slovenačku pevačicu Rebeku Dremelj zbog toga što je bez dozvole prepevala njenu hit pesmu „Aspirin” u „Askalcin”, saznaje Press.\nPored toga, pevačica će tužiti i firmu za proizvodnju leka „askalcin”, koja je iskoristila Sekinu pesmu kako bi reklamirala svoj proizvod. U Sekinoj PR službi potvrdili su nam informaciju i poručili da će pevačica za povredu autorskih prava tražiti odštetu u vrednosti od 60.000 evra.\n“S obzirom na to da je Seka Aleksić vlasnik pesme „Aspirin”, a da su slovenačka pevačica Rebeka Dremelj i firma za proizvodnju leka „askalcin” iskoristili njenu pesmu za svoje potrebe bez njenog odobrenja, Seka je uz konsultaciju sa svojim advokatom odlučila da podnese dve tužbe. Tako će u ponedeljak Sekin advokat poslati tužbu organizaciji muzičkih autora Slovenije, kao i tužbu vlasnicima leka i tražiti odštetu u vrednosti od 60.000 evra” potvrdili su nam u PR službi popularne pevačice.


Baksi su u drugoj četvrtini imali 17 poena prednosti i činilo se da će lako ostvariti četvrti trijumf u nizu. Međutim, Klipersi su sredinom trećeg perioda preokrenuli na 81:79, ali su gosti ubrzo odgovorili serijom 14:2 i osigurali nešto mirniji ulazak u poslednju deonicu.\nNa nešto manje od pet minuta pre kraja meča Baksi su vodili 117:103, ali se ekipa iz Los Anđelesa nije predavala i došla je na samo dva koša zaostatka. Ipak, Janis Adetokumbo i Kris Midlton u finišu sigurnim izvođenjem penala nisu dozvolili da dođe do preokreta, te su došli do šestog trijumfa u novoj sezoni.\nAdetokumbo je bio najbolji sa 36 poena, 16 skokova i devet asistencija, Džordž Hil ga je pratio sa 24, dok je Erik Bledso zabeležio 20 poena. Janis je prvi put u karijeri postigao četiri trojke.\nAdetokumbo je postao i prvi igrač u istoriji lige koji je u prvih osam mečeva imao više od 200 poena, 100 skokova i 50 asistencija.\nNa drugoj strani Lu Vilijams je zabeležio 34 poena uz šest skokova i 11 asistencija, isti broj poena imao je i Montrezl Heris uz 13 skokova.


Grejanje koristeći električnu energiju podazumeva sem centralnog grejanja sa električnim kotlom i sobne grejalice, električne kalorifire, TA peći, elektično podno grejanje, klima urđaje, toplotne pumpe i dr. Ovaj vid grejanja najčešće se koristi u objektima gde zbog tehničkih ograničenja koje ne dozvoljavaju primenu drugog energenta ostavljaju kao jedinu mogućnost primenu električne energije.\nNe spada u jeftine sisteme za grejanje, ali za stanove manje površine gde su i instalisane snage uređaja manje, ovaj sistem grejanja je konkurentan. Ovo posebno dolazi do izražaja ako uporedimo cene opreme za grejanje električnom energijom i opreme za ostale energente kao što su gas, pelet ili čvrsto gorivo gde razlika u ceni može biti i 50% u korist električne energije. Razlika u ceni se može koristiti za nabavku termoizolacije čime se smanjuju toplotni gubici objekta i smanjuje mesečni račun za potrošenu električnu energiju. Ugradnjom akumulatora toplote odgovarajuće zapremine moguće je koristiti električnu energiju noću za zagrevanje akumulacije po nižoj tarifi čime se smanjuju troškovi grejanja. Na stranu električne energije ide i jednostavna montaža i uptreba.\nElektrični kotlovi koji se koriste za instalacije grejanja u stanovima su najčešće "blok kotlovi" gde se u jednom uređaju nalaze svi potrebni sigurnosni, merni i regulacioni elementi. Uređaji su kompaktih dimenzija, potpuno bešumnog rada i nije problem naći im odgovarajuće mesto u stanu. Rad ovih kotlova je potpuno automatski i karakteriše ga modulacija snage i ekonomično angažovanje električne energije. Kotlovi se prilključuju na izvor trofaznog napona, mada pojedini proizvođači u ponudi za manje snage do 9 kW imaju mogućnost povezivanja i na monofazni napon. Kotlovi sadrže i cirkulacione pumpe sa funkcijom deblokade i automatskim ispuštanjem vazduha.\nGrejanje po principu toplotnih pumpi je trenutno najisplativiji, najjeftiniji način grejanja, ako se izuzmu veća početna ulaganja. Jedino toplotna pumpa daje više kW toplote od potrošene količine električne energije. Ulaganje u sistem grejanja pomoću toplotnih pumpi garantuje najbrži povrat uloženih sredstava. Kroz uštedu na ceni grejanja na ovaj način se uložena sredstva vrate za oko pet godina. Uglavnom se poenta baca na grejanje , mada jedno sveobuhvatno rešenje toplotnom pumpom, pored grejanja rešava i pitanje rashlađivanja u vreme vrućina kao i pitanje zagrevanja sanitarne vode.


A. J. 8. jula 2020. 01:10\nNemačka je sve bliže odluci o tome hoće li produžiti važenje pravila o zapošljavanju niskokvalifikovane radne snage sa zapadnog Balkana, pomoću koje su desetine hiljada radnika sa ovih prostora našle posao u toj zemlji.\nPodsećanja radi, pravilo je uvedeno 2016. i predviđeno je da važi do kraja ove godine, a uskoro bi nemačke političke stranke trebalo da odluče da li žele da pravilo produže i nakon isteka ove godine.\nUprkos tome što nema informacija, nemački dnevnik “Welt am Sonntag” je objavio članak u kojem tvrde da će Poslanički klub CDU-CSU, odnosno stranka iz koje dolazi kancelarka Angela Merkel, podršku produženju važenja ove uredbe usloviti uvođenjem kvote.\nNemačke socijaldemokrate, koalicioni partner konzervativnih hrišćanskih demokrata Angele Merkel, ranije su bile za bezuslovno produženje važenja ove uredbe, ali se čini da su i oni pokazali spremnost na kompromis. Naime, kako je ovom dnevnom listu saopšteno iz Saveznog ministarstva za rad, koje je u portfelju SPD-a, kažu da je ograničenje moguće postići i bez uvođenja kvota.\nOva izjava pokazuje određenu promenu stava, imajući u vidu da pre korona krize nisu podržavali bilo kakvu vrstu formalnog ili neformalnog ograničenja. Štaviše, objavljena je i studija koja je pokazala da je ova uredba imala pozitivan učinak na nemačko tržište rada, što je protumačeno kao priprema terena za produženje važenja uredbe. Jedan od razloga za oprez socijaldemokrata je činjenica da veći deo naturalizovanih Nemaca poreklom iz migrantskih porodica gleda kako se nemačke stranke odnose prema pitanju migracija.\nKako kažu u ovom ministarstvu, upravljanje migracijama je moguće izdavanjem dozvola, odnosno viza, u skladu sa, kako su objasnili, potrebama na tržištu rada ako za konkretna radna mesta nema kandidata iz Nemačke ili drugih zemalja EU.\nPrema nedavno objavljenim statističkim podacima, Nemačka je prošlog mjeseca imala čak 600.000 više nezaposlenih nego prethodne godine. Međutim, mnogi ističu da naporni fizički poslovi na građevini i dalje ne privlače značajan broj Nemaca uprkos povećanoj nezaposlenosti, a upravo je to branša u kojoj se naši nekvalifikovani radnici najčešće zapošljavaju. Osim toga, kako je pokazala pomenuta studija, zapadni Balkan ima vešte zanatlije koji su potrebni Nemačkoj, a ta zemlja nema dovoljno ovakvih ljudi – poput zidara, vodoinstalatera, električara, postolara…\nMilenijum osiguranje: Stabilno poslovanje u 2020. uprkos…


Neophodna nezavisna kontrola državne pomoći | Novinska agencija Beta\nEKONOMIJA | 12.07.2019 12:35 > 12.07 12:35\nKomisiju za kontrolu državne pomoći trebalo bi transformisati u samostalni i nezavisni organ tako što bi se njeni članovi birali u Narodnoj skupštini, iz redova stručnjaka za pravo i ekonomiju, sa nezavisnom stručnom službom i transparentnijim finansiranjem, preporuke su iz analize rada Komisije.\nIako postoji od 2010, Komisija nije donela nijednu odluku o nedozvoljenosti državne pomoći, niti nalog za povraćaj sredstava, pokazala je analiza koju su pripremili Centar za evropske politike (CEP), NALED i portal European Western Balkans (EWB).\nAnaliza je pokazala i da postojeće ustrojstvo Komisije otvara prostor za različite zloupotrebe i politički uticaj.\nKako se podseća, zabrinutost zbog načina rada Komisije za kontrolu državne pomoći izrazila je i Evropska komisija u novom Godišnjem izveštaju o napretku Srbije.\nPovodom pripreme novog Zakona o kontroli državne pomoći, Slobodan Krstović iz NALED, koordinator Radne grupe Nacionalnog konventa o EU za poglavlje 8 (politika konkurencije) rekao je da je nezavisnost Komisije jedan od preduslova za otvaranje tog poglavlja.\n"Neefikasan sistem kontrole državne pomoći direktno narušava fer uslove poslovanja na tržištu, što ima štetne posledice za gradjane i privredu", istakao je Krstović.\nKako se navodi u analizi, iako zakon definiše da je Komisija nezavisno telo, finansiranje njenog rada se vrši sa razdela Ministarstva finansija a njene članove bira Vlada Srbije na predlog ministarstava koja su najčešće davaoci državne pomoći i koje bi Komisija trebalo da kontroliše.\nAnaliza ukazuje da bi u procesu reorganizacije trebalo koristiti primer Komisije za zaštitu konkurencije (KZK) koji je istakla i Evropska komisija kao dobar primer i najfunkcionalniji u našem pravnom sistemu.\nU analizi se preporučuje da se izbegne mogućnost da za članove Komisije za kontrolu državne pomoći budu birani predstavnici ministarstava.\nKako ovo telo nema sopstvene prihode, finansiranje bi trebalo obezbediti iz budžeta, ali sa posebne linije kao kod Državne revizorske institucije (DRI) ili Poverenika za zaštitu ravnopravnosti.\nUz jačanje kadrovskih i materijalnih resursa, trebalo bi, kako se ocenjuje, intenzivirati saradnju Komisije sa drugim nezavisnim institucijama, kao što su DRI i KZK, i propisati da svi nacrti propisa koji imaju veze sa državnom pomoći moraju da dobiju mišljenje Komisije.\n"Na taj način, Komisija bi mogla da vrši svoje nadležnosti efikasno, samostalno i nepristrasno", zaključio je Dušan Protić, programski menadžer za unutrašnje tržište i konkurentnost u CEP i koordinator radnih grupa Nacionalnog konventa o EU za poglavlja 1, 3 i 28.\nAnaliza je uradjena u okviru projekta "Pripremi se za učešće" koji sprovode CEP, NALED i EWB uz podršku Evropske komisije.


Ovaj SNS-ovac radi u Vladi, a ima “nevladinu organizaciju” preko koje napada političke protivnike! – Gerila\nGerila > Društvo > Ovaj SNS-ovac radi u Vladi, a ima “nevladinu organizaciju” preko koje napada političke protivnike!\nobjavljeno na Jul. 04, 2018 u 1:03 pm\nO tome svedoči i novi pokušaj pritiska i opstrukcije rada nezavisne institucije Poverenika za informacije od javnog značaja i zaštitu podataka o ličnosti, koji stiže sa adrese (ne)vladine organizacije „Savet za monitoring, ljudska prava i borbu protiv korupcije Transparentnost“ iz Trstenika. Na čelu ove provladine NVO je Mario Spasić, inače angažovan u Vladi Srbije, kao glavni koordinator Radnog tela za borbu protiv korupcije u sistemu zdravstva. Na čelu pomenute radne grupe, koja je formirana 15. septembra 2015, nalazi se ministar zdravlja Zlatibor Lončar.\nSpasićev Savet je izdao saopštenje sa kritikama na rad Poverenika, optužujući ga da „krije“ podatke o svom radu, što je prenela većina prorežimskih medija, a Informer zaključio da je „Šabić proneverio 15 miliona dinara“. NJihove navode objavio je RTS, i to ne tražeći od Poverenika komentar, kako je on ukazao. I sam Poverenik reagovao je navodeći da se radi o „nizu jeftinih pokušaja dezinformisanja javnosti“ te da je gotovo očigledno ko stoji iza toga.\nPoverenik Rodoljub Šabić objasnio je zašto misli da se radi o instruisanom napadu na njega i ko bi mogao da stoji iza takve akcije.\n– Nemam dilemu da se radi o poručenoj akciji koja je izvedena nespretno i traljavo. Oni i omiljeni list predsednika Vučića mene optužuju za proneveru 15 miliona, a očigledno je da su Spasić i njegova ekipa kupljeni ljudi, najgore od svega je što su iza toga ljudi iz Vlade, naglašava Šabić podsećajući na angažman Spasića u Ministarstvu zdravlja. On smatra i da je ovakav napad na njegov rad posledica toga što je kao Poverenik ukazao na aktivnosti Ministarstva zdravlja koje su visoko rizične po zaštitu ličnih podataka, našta je i samo ministarstvo oštro odgovorilo. Šabić podseća i da je to deo intenzivnih pritisaka koje vlast vrši na rad ove institucije mesecima unazad, pred kraj njegovog mandata koji ističe krajem ove godine. Šabić (na slici ispod) je rekao i da se do sada držao principa da neće tužiti nijedan medij kao Poverenik, ali da će u ovom slučaju „videti da li da ostane pri tome“, govoreći o poslednjim optužbama protiv njega u Informeru.\nSaopštenja organizacije „Savet Transparentnost“, preneta upravo u Informeru, ostavljala su i ranije mogućnost za obmanu javnosti, zbog čega se oglašavala nevladina organizacija sličnog naziva – „Transparentnost Srbija“, koja postoji od 2002. godine, uveliko cenjena u stručnoj i široj javnosti po radu na pitanjima borbe protiv korupcije, dok je Spasićeva Transparentnost nastala 2005. godine, očito kao pandan ovoj nezavisnoj organizaciji.\nNemanja Nenadić, programski direktor „Transparentnosti Srbija“, objašnjava da je ta organizacija u više navrata morala da demantuje ili se javno ograđuje od rada „Transparentnosti“ iz Trstenika, s obzirom da su nazivi slični pa su ih i mediji u više navrata menjali. Nenadić primećuje i da ovo nije usamljena pojava.\n– Ima toga sve više, nije to ni nešto što je izmišljeno u Srbiji, to se radi da bi se izazvala zabuna, a i da se stvori utisak da postoje različita mišljenja. Pogotovo je primetno da ih koriste prorežimski mediji, što i jeste cilj – naglašava Nenadić.\nPROČITAJTE JOŠ: NE MOŽEMO DA ČEKAMO DA “ZAPAD” SKLONI VUČIĆA, TO MORAMO MI SAMI!\nNa meti Spasića i „Saveta Transparentnost“ našli su se i narodni poslanici Boško Obradović, Srđan Nogo i Marija Janušević, protiv kojih je Spasić podneo krivične prijave zbog njihovog navodnog upada u kabinet predsednice Skupštine Maje Gojković. Poslanici Dveri tada su Spasića nazvali „SNS botom prve vrste“ a slično ponavljaju i sada.\n– Nismo detaljnije upućeni u ovaj slučaj, ali imajući u vidu dezinformacije i prijavu protiv Dveri koje je Mario Spasić podneo prošle godine, izgleda da je dotični opet angažovan da diskredituje one koji ne igraju kako vlast svira“ naveli su iz Dveri.\nSpasić o radu u Ministarstvu zdravlja – „to nije tema“\nMario Spasić (na slici iznad) iz organizacije „Savet – Transparentnost“, javljajući se na kontakt sa zvanične vizit-karte Ministarstva zdravlja, za naš list je objasnio da su njegovi motivi za ovakve optužbe na račun Poverenika isključivo radi kontrole trošenja budžetskog novca. „Nismo dobili tražene informacije niti bilo kakvo obaveštenje, što navodi na zaključak da Poverenik nešto krije. Cilj je da vidimo kako se troši novac i u nezavisnim institucijama“ rekao je on. Spasić je naglasio da ne sarađuje sa državom ili vlašću, te da on nije dobio „pare ni od kakvih vladinih fondova“. Ipak, na pitanje da li je angažovan u Ministarstvu zdravlja, Spasić je nekoliko puta odsečno ponovio da „to sada nije tema“ ne želeći dalje da komentariše.\nPROČITAJTE JOŠ: EVO ZAŠTO SE SNS TRUDIO DA OTME NIŠKI AERODROM: “MILION PUTNIKA NIJE DALEKO”\nTagovidverilažna nevladina organizacijamario spasićministarstvo zdravljanaprednjacinemanja nenadićnevladina organizacijarodoljub šabićsavet za monitoring ljudska prava i borbu protiv korupcije transparentnostsnssns botsrpska napredna strankatransparetnosttrstenik\n“HRABRO”: Bulatović napao medije – “Kako da budem sa 5 opozicionara u programu”?!


U naredna dva sata kiša i kratkotrajni prolazni pljuskovi\nIzvor: Radio Televizija Vojvodine, 14.Jul.2019, 19:31 (ažurirano 02.Apr.2020.)\nU naredna dva sata na području Srbije očekuje se lokalna pojava kiše i kratkotrajnih prolaznih pljuskova sa grmljavinom, posebno u Sremu, srednjem i južnom Banatu, zapadnoj, centralnoj i jugoistočnoj Srbiji.\nKako je objavljeno na sajtu RHMZ, na teritoriji grada Beograda pojava pljuskova i grmljavina biće lokalnog karaktera u intervalu od 19 do 22 sata.\nPrema meto-alarmu, cela Srbija je u "žutom", što znači da nije potrebna posebna pripravnost.\nU Srbiji će narednih sedam dana, do 21. jula, biti promenljivo oblačno, u većini mesta sa dužim periodima sunčanog vremena, naročito u severnim krajevima.\nIzvor: Mondo, 14.Jul.2019\nU naredna dva sata na području Srbije očekuje se lokalna pojava kiše i kratkotrajnih prolaznih pljuskova sa grmljavinom, posebno u Sremu, srednjem i južnom Banatu, zapadnoj, centralnoj i jugoistočnoj Srbiji. U Beogradu i 20 litara kiše...Foto: Mondo/Stefan Stojanović..Kako je objavljeno na sajtu...


Foto: parlament.gov.rs / screenshot\nNaime, prema važećim propisima, građani koji zahtevaju izdavanje vozačke dozvole, dužni su da uplate osnovnu taksu u iznosu od 480 dinara, dok će prema novim odredbama Zakona, plaćati čak 1.100 dinara.\nsadašnje takse za izdavanje saobraćajnih dozvola\nIsto važi i za izdavanje probne vozačke dozvole, za koju će građani morati da izdvoje 1.100 umesto dosadašnjih 480 dinara. Značajnije uvećan iznos građani će plaćati i za izdavanje duplikati nove ili probne vozačke dozvole, a to će ih umesto 980 sada koštati 1.570 dinara.\nBrisanje taksi iz tarifnog dela 41.\nDobra vest je da se ova taksa za zahtev od 280,00 dinara neće menjati, a da sve nije toliko crno govori nam to, da se brišu sve važeće takse iz tarifnog dela 41, a koje se tiču izdavanja potvrda o privremenoj registraciji, izdavanje kartonskih tablica za privremeno označavanje vozila "Proba" i sl.\nOvaj akt trenutno je označen kao "zakon u proceduri", što znači da će pošto ga narodni poslanici usvoje u Parlamentu , stupiti na snagu osam dana od objavljivanja u Službenog glasniku.\nA u kom vremenskom roku bi vozači trebalo da očekuju da iz svojih novčanika izdvoje više nego dupli trošak za saobraćajne dozvole, ostaje da vidimo.


Bekam: Igrali smo ružno, ali smo srećni večeras : Nadlanu.com\nBekam: Igrali smo ružno, ali smo srećni večeras\nObjavljeno 26. jun 2006. / 15:27:25\nŠTUTGART, 25. juna 2006. (Beta-Rojters) - Kapiten engleske fudbalske reprezentacije, Dejvid Bekam, izjavio je danas da se fizički nije osećao dobro u drugom poluvremenu utakmice osmine finala Svetskog prvenstva, kada je njegova ekipa pobedila Ekvador sa 1:0.\nBekam je postigao jedini gol na utakmici iz slobodnog udarca i tako postao prvi Englez koji je postigao pogotke na tri uzastopna svetska šampionata.\n"Nisam se osećao dobro pre utakmice, ali mislio sam da će sve biti u redu. U prvom poluvremenu je i bilo, međutim u nastavku meča je ponovo počelo i ja sam izašao s terena", rekao je kapiten Engleske.On je dodao da je nije postigao mnogo golova iz slobodnih udaraca prošle sezone.\n"Roberto Karlos, moj saigrač iz Real Madrida i brazilski reprezentativac, poslao mi je poruku u kojoj je napisao 'postigni gol iz slobodnog udarca'", rekao je Bekam.\nKapiten engleske reprezentacije istakao je da su igrači srećni što nastavljaju takmičenje na Svetskom prvenstvu.\n"Mi smo uradili ono što je bio naš posao. Bilo je ružno i nismo igrali kako možemo, ali smo večeras srećni. Plasirali smo se u četvrtfinale", rekao je Bekam.\nSelektor reprezentacije Engleske, Sven Joran Erikson, rekao je da nije imao izbora kada je zamenio kapitena i kratko je prokomentarisao:"On nije mogao fizički da izdrži kraj utakmice", rekao je Erikson.\nNEMA MESTA PANICI: Miroslav Ilić oglasio se nakon vesti da…


U petak 28. aprila, istog dana kada je federalni premijer Fadil Novalić uputio čestitku radnicima za prvomajski praznik rada, liderima sindikata Željezare Zenica i Sindikata metalaca BiH dostavljen je prekršajni nalog. Kažnjeni su zbog ometanja saobraćaja tokom protestnog skupa održanog 20. februara ove godine upravo ispred zgrade Novalićeve vlade.\nOko 200 radnika blokiralo je tada nekoliko sati saobraćaj ispred zgrade federalne vlade, koja je i vlasnik ovog preduzeća.\nMUP Kantona Sarajevo – PU Centar prekršajno je kaznio predsjednika sindikata Željezare Zenica Esada Skomorca sa 1.500, predsjednika Sindikata metalaca FBiH Bajru Meleza sa 2.000 te Sindikat metalaca FBiH kao pravno lice sa 6.000 maraka. Informaciju je potvrdio Esad Skomorac.\n– Ljudi su bili revoltirani što vlada i resorno ministarstvo ne poštuje dogovore, a po dolasku na proteste niko od nadležnih nije htio da s njima razgovara – objašnjava za Žurnal predsjednik Sindikata Željezare Zenica.\nNo pravna država itekako djeluje kada treba kazniti one koji protestvuju upravo zbog – nedjelovanja pravne države.


Vodič kroz potencijalne izvore finansiranja | Partnerski grantovi za kulturne i umetničke projekte\nPartnerski grantovi za kulturne i umetničke projekte\nKultura za demokratiju pruža podršku nezavisnoj kulturnoj sceni u Srbiji da, koristeći kulturu i umetnost, podstiče kritičko i kreativno razmišljanje o društvenim temama koje su od važnosti za lokalne zajednice. Poziv je otvoren u saradnji sa Ambasadom Švajcarske.\nod 30.000 do 50.000 CHF\nPoziv se odnosi na: konzorcijum dva ili više partnera (nosilac projektne aplikacije i partner/i) koji potražuju sredstva za implementaciju partnerskog projekta. Projektnu aplikaciju mogu podneti: kulturne i umetničke organizacije, umetnički kolektivi i inicijative, organizacije civilnog društva koje realizuju kulturne i umetničke aktivnosti iako im ovo nije primarna oblast delovanja, druga pravna lica koja su aktivna u umetnosti i kulturi (nezavisne fondacije, zadužbine, društva sa ograničenom odgovornošću i/ili preduzetnici). Partneri moraju biti registrovani kao pravna lica u Agenciji za privredne registre (APR). Partneri moraju biti registrovani u nekoj od opština/gradova/sela koja se nalaze na teritoriji Republike Srbije. Partneri i/ili lica koja su uključena u realizaciju projekta moraju imati prethodno iskustvo u realizaciji kulturnih i umetničkih projekata. Nosilac projektne aplikacije ne može biti registrovan na teritoriji grada Beograda (izuzimajući opštine Barajevo, Grocka, Lazarevac, Mladenovac, Obrenovac, Sopot, Surčin). Ostali partneri na projektu mogu biti registrovani u centralnim gradskim opštinama Grada Beograda. projekti treba da predstavljaju intezivnu saradnju i razmenu između partnera, a posebno saradnju između partnera različitih iskustava i kapaciteta, iz različitih geografskih oblasti, i/ili koji rade sa različitim ciljnim grupama. Ovaj poziv namenjen je projektima koji se fokusiraju na različite oblasti savremenog kulturnog i umetničkog stvaralaštva: izvođačke umetnosti, vizuelne umetnosti, književnost, muziku, audiovizuelnu umetnost, strip, fotografiju, dizajn, kulturnu politiku i menadžment. Aktivnosti za čiju realizaciju se potražuju sredstva mogu da uključuju: izložbe, instalacije, predstave, performanse, radionice, edukativne programe, javne debate i razgovore, audiovizuelnu produkciju, umetnička i kulturna istraživanja, festivale itd.\nPopunjena aplikaciona dokumenta poslati na grants@heartefact.org sa naznakom: PG-naziv projekta-naziv organizacije. Više informacija o pozivu i/ili pomoć pri apliciranju: cfdproject@heartefact.org


Dragan Đilas ponovo izabran za gradonačelnika Beograda - Dan u Beogradu\nNaslovna » BG servis » Dragan Đilas ponovo izabran za gradonačelnika Beograda\nNeko drugi 13. juni 2012. BG servis Postavite komentar\nDragan Đilas izabran je na današnjoj sednici Skupštine grada za gradonačelnika Beograda. On je ovu dužnost, koja će trajati naredne četiri godine, obavljao i u prethodnom mandatu.\nPreuzimajući funkciju, Đilas je rekao da će osnovni ciljevi u budućem radu biti dalji razvoj infrastrukture, poput završetka mosta Zemun–Borča i obilaznice oko Beograda, zatim ulaganja u poljoprivredu, oživljavanje privrede, otvaranje novih radnih mesta i izgradnja i obnavljanje vrtića i škola.\nPrioritetne će biti i investicije u zdravstvene objekte i zaštitu, konsolidacija javnih komunalnih preduzeća, obnavljanje komunalne infrastrukture, te osnivanje novih opština Batajnica, Dunavski venac i Kaluđerica ukoliko se gradska skupština složi, kao i uređenje parkova, stvaranje pešačkih delova grada. Zahvalivši odbornicima Skupštine grada na izboru, on je istakao uverenje da će na kraju ovog mandata svi koji nešto rade za Beograd biti ponosni što su doprineli da se u Beogradu živi bolje.\n– Beograd će uspeti da nadoknadi višedecenijsko zaostajanje u izgradnji infrastrukture i, uz brigu o čoveku, to će biti najvažniji cilj rada gradske vlasti. Obilaznicom oko Beograda i mostom Zemun-Borča dobija se prostor za dve velike privredne zone sa objektima u kojima će se pokrenuti proizvodnja, gde bi velik broj Beograđana mogao da nađe nova radna mesta. Reč je uglavnom o zemljištu PKB-a, koje smo sačuvali, tako da sada ne moramo da plaćamo milionske iznose za otkup zemljišta. Kada smo je preuzeli, kompanija PKB imala je 80 miliona evra dugova, a 20 godina nisu plaćani porezi i doprinosi na plate, te je 2.500 ljudi očekivalo da ostane bez posla. Za samo godinu dana uspeli smo da napravimo preduzeće koje će biti osnova razvoja Beograda u narednom periodu, napravićemo i robne marke ove kompanije, a možda ćemo početi i razvoj maloprodaje. Na isti način želimo da vratimo u život i „Voćarske plantaže“ iz Grocke, a razvoj poljoprivrede podstaći ćemo i pomažući stotinama poljoprivrednih proizvođača na teritoriji Beograda. U izvozu Srbije Beograd učestvuje sa 25 odsto, a upravo poljoprivreda najviše doprinosi tome – rekao je Đilas.\nU Beogradu je mnogo urađeno u protekle četiri godine, a tako ćemo nastaviti i ubuduće, poručio je Đilas. Rekao je i da glavni grad danas ima 500.000 zaposlenih i oko 100.000 nezaposlenih.\nU zdravstvu je ulagano u objekte u koje nije investirano desetinama godina, za šta je odličan primer KBC „Zemun“. Razvijaju se i KBC „Dr Dragiša Mišović“ i drugi kliničko-bolnički centri. Gradimo nov dom zdravlja u Surčinu, u Batajnici ćemo takođe naći mesto za to, a zaposlićemo i 60 lekara i 100 medicinskih sestara. Pronaći ćemo sredstva i da zaposlimo 10 fizioterapeuta oštećenog vida, naglasio je gradonačelnik Beograda.\n– Neće biti privatizacije preduzeća koja pružaju komunalne usluge, ali svi zajedno moramo da učinimo da ona budu profitabilna. Izazov je GSP „Beograd“, gde smo već uveli određene promene, a omogućićemo da svaki Beograđanin koji plaća kartu ima kvalitetan prevoz – rekao je Đilas.\nPo njegovim rečima, grad će dati sve od sebe da se u naredne četiri godine sve više bavi ljudima i njihovim problemima, primenjujući revolucionarne mere u socijalnoj zaštiti, koje niko u ovoj zemlji do sada nije napravio. Trudnice, porodilje, najsiromašniji penzioneri – svi će oni i dalje dobijati pomoć grada Beograda.\nPo Zakonu o glavnom gradu i Statutu grada Beograda, Đilasa kao kandidata za gradonačelnika predložio je predsednik Skupštine grada Aleksandar Antić.\n– Građani Beograda su mi umnogome olakšali da ga predložim za novog gradonačelnika, jer je lista „Dragan Đilas – lista za bolji Beograd“ osvojila više od 35 odsto glasova odnosno 50 odborničkih mandata, što je rezultat vredan poštovanja. Dragan Đilas je bio gradonačelnik i u protekle četiri godine, u periodu kada nije bilo lako upravljati glavnim gradom. To je jedno od najodgovornijih mesta, za koje je potreban veliki napor da bi se čitav sistem doveo u red i konstantno unapređivao. Rezultati njegovog rada su u Beogradu vidljivi na svakom koraku i ocenu o tome dali su građani na izborima – istakao je Antić.\nOn je naglasio da sa Đilasom deli istu viziju grada, koji mora da nastavi svoj razvoj i pomaže onima kojima je to neophodno. „Đilas poseduje i znanje i ogromnu energiju za funkciju gradonačelnika“, zaključio je Antić.\nSkupština grada Beograda podržala je i predlog gradonačelnika da za članove Gradskog veća budu izabrani: Milena Bićanin, Darko Božić, Vera Dražić, Vladan Đukić, Zoran Kostić, Marija Leković, Nataša Milovanović, Nataša Milošević, Nikola Nikodijević, Željko Ožegović, Aco Petrović, Milan Popović i Slobodan Šolević. Oni će ovu dužnost obavljati u naredne četiri godine. (Beoinfo)\nTagovibg servis dragan đilas dub gradonačelnik skupština grada\nPrethodni StandUpFest na Belefu 2012\nSledeći Slike Dunje Jung


Korporativni ugovori o otkupu električne energije obaraju sve rekorde\nSlika: Hans-Jürgen Münzer from Pixabay\nU prvih pet meseci ove godine proizvođači zelene energije i kompanije koje su veliki potrošači električne energije u Evropi potpisali su korporativne ugovore o otkupu električne energije za proizvodnju iz elektrana snage 2,9 gigavata (GW), pokazuju podaci evropske platforme za korporativno snabdevanje obnovljivim izvorima energije RE-Source.\nTokom cele prošle godine potpisani su korporativni ugovori o otkupu električne energije ziz vetroparkova, solarnih i elektrana na biomasu snage 4 GW, dok je 2019. godine ugovoren kapacitet od 2,5 GW, pa bi ova godina mogla da bude rekordna. Na ovakav način nabavke energije po prvi put su se ove godine odlučile danska firma Danfoss i italijanska telekomunikaciona kompanija TIM, dok su Amazon i Danone povećali količine koje već kupuju iz vetroparkova i solarnih elektrana.\nKorporativni ugovori su način da kompanije, koje su veliki potrošači energije, doprinesu zaustavljanju klimatskih promena\nKorporativni ugovori o otkupu električne energije (eng. corporate power purchase agreement – PPA) su način da kompanije, koje su veliki potrošači, doprinesu zaustavljanju klimatskih promena tako što će smanjiti emisije gasova sa efektom staklene bašte za koje su odgovorne. Ako troše samo energiju proizvedenu iz obnovljivih izvora tih emisija nema što nije slučaj ako koriste energiju dobijenu iz fosilnih goriva, uglja ili gasa.\nKorišćenje zelene energije pomaže ovim kompanijama da se zaštite od cenovnog rizika na tržištu energije jer je reč o dugoročnim ugovorima na više od deset godina, ali i da poprave imidž u javnosti. I proizvođačima energije se ovakvi ugovori isplate jer dobijaju stabilne prihode čime smanjuju rizik investiranja. Karakteristika korporativnih ugovora je da se potpisuju direktno između proizvođača zelene energije i potrošača, što nije bila praksa u razvoju projekata za obnovljive izvore.\nAmazon je nastavio da povećava nabavku zelene energije kako bi dostigao cilj da 100 odsto energije koju troši bude iz vetroparkova i solarnih elektrana\nTako je ove godine proizvođač energetski efikasnih rešenja Danfoss sa gigantom u sektoru zelene energije, kompanijom Ørsted, potpisao desetogodišnji ugovor sa fiksnom cenom o kupovini proizvodnje iz 27 MW vetroparka Horns Rev 2, dok će italijanski TIM od kompanije ERG tokom narednih deset godina kupiti 3,4 TWh.\nAmazon je nastavio da ugovara isporuke zelene energije kako bi dostigao cilj da 100 odsto energije koju troši bude zelena, pa je parafirao kupovinu polovine proizvodnje iz vetroelektrane snage 760 MW u Holandiji. Osim već navedenih pogodnosti za obe strane, korporativni ugovor o otkupu elektrine energije Danone-Iberdrola doneće i gradnju najveće solarne elektrane u Evropi, snage 590 MW.\nObim potpisanih korporativnih ugovora u prvih pet meseci 2021, veći je nego u celoj 2019.\nEvropska platforma za korporativno snabdevanje obnovljivim izvorima energije RE-Source saopštila je da je analiza podataka koje prikuplja o korporativnim ugovorima o otkupu obnovljive energije (PPA) pokazala da su ove godine postignuti odlični rezultati.\nIako je tek peti mesec 2021. obim potpisanih ugovora je veći nego tokom cele 2019, navela je platforma RE-Source, i dodala da očekuje da će i ova godina, poput 2020, biti rekordna za ovu vrstu ugovora u Evropi.\nRazvoj tržišta zelene energije i rast cena povećavaju tražnju za korporativnim ugovorima\nKorporativni ugovori o otkupu električne energije, prema tumačenju portala ICIS, biće sve važniji za investitore u zelenu energiju s obzirom da će sve više zemalja ukidati subvencije za obnovljive izvore energije.\nU međuvremenu, novi viši ciljevi za udeo obnovljive energije u Evropi garantuju stalno otvaranje novih vetroparkova i solarnih elektrana u narednim godinama, dok se povećava pritisak javnosti da kompanije sprovode strategije za održivost, pa se očekuje povećana tražnju za korporativnim ugovorima, naveo je ICIS.\nOčekivani rast veleprodajnih cena električne energije u većini evropskih zemalja u drugoj polovini ove decenije, zajedno sa padom troškova projekata iz obnovljivih izvora, takođe će doprineti rastu broja korporativnih ugovora jer su oni način da se kupci zaštite od preteranih poskupljenja energije na tržištu.\nTagovi: klimatske promene, korporativni ugovori o otkupu električne energije, solarne elektrane, vetroparkovi\nPočetna » Vesti » OIE » Korporativni ugovori o otkupu električne energije obaraju sve rekorde


Hajdi Stirap: Vreme ne ide u prilog konceptu nezavisnosti Kosova\n“Ukoliko se odluka o nezavisnosti Kosova ne donese do kraja ove godine, postoji mogućnost da se odloži do daljnjeg ili da uopšte ne bude doneta” kaže u razgovoru za Glas Amerike , stručnjak za zakonodavna pitanja i bivši viši spoljnopolitički savetnik lidera većine u Predstavničkom domu Kongresa Dika Armija, Hajdi Stirap.\nStirap: Mislim da javnosti nisu u potpunosti dostupne promene koje se naziru u političkim krugovima u Vašingtonu u pogledu Kosova.\nJa sam tokom posete raško-prizrenskog vladike Artemija i delegacije Srpske pravoslavne crkve shvatila da je Vašington daleko otvoreniji prema gledištima srpske strane, nego što se to moglo očekivati. U razgovorima sa članovima Kongresa i njihovim osobljem i drugim političarima, koji su bili usredsređeni na situaciju na Kosovu i njegov budući status, a kojima sam lično prisustvovala, primetila sam da se sa velikim interesovanjem pratilo izlaganje vladike Artemija o aktuelnoj situaciji na Kosovu. U fokusu interesovanja su bili terorizam, oganizovani kriminal, teško stanje srpskog življa, povratak izbeglica i uništene crkve.\nGlas Amerike: Šta bi srpska strana mogla da učini da bi promovisala svoj stav u pogledu konačnog statusa Kosova i dobila što veću podršku Vašingtona?\nStirap: Pre svega, mislim da se stav srpskog političkog establišmenta ogleda u doslednosti aktivnog zalaganja za svoju poziciju, odnosno da je odgovor na nezavisnost Kosova - jednostavno ne - i da bi se, kako mnogi tvrde, amputacijom te pokrajine, prekršile norme međunarodnog prava i stvorio opasan presedan sa dalekosežnim posledicama.\nDrugo, mislim da u Srbiji nema potrebe za pesimizam, odnosno debati o nametnutoj nezavisnosti Kosova kao neizbežnoj soluciji, jer su takve tvrdnje više u domenu neke propagande nego realnosti. Najzad, pregovori su u toku, a, po mom mišljenju, međunarodna zajednica bi vrlo nerado prišla složenom i neizvesnom procesu nametanja rešenja.\nI treće, mislim takođe da nastojanja vladike Artemije, koji će ponovo posetiti Vašington idućeg meseca, treba podržati, pošto je on pokazao značajne rezultate tokom svojih ranijih poseta i otvorio oči mnogim sagovornicima o onome što se stvarno događa na Kosovu.\nGlas Amerike: Kakav ishod očekujete u vezi sa budućim statusom Kosova u svetlu, kako ste rekli, nagoveštaja nekih promena?\nStirap: U vezi sa statusom Kosova dve stvari su ključne: prvo, to se pitanje još uvek razmatra i sve više dolazi do izražaja mišljenje da nezavisno Kosovo pod eventualnim islamističkim uticajem ne bi bilo u interesu Amerike.\nDrugo, vreme ne ide u prilog konceptu nezavisnosti, te otuda insistiranje nekih krugova da se pitanje statusa reši što pre, odnosno do kraja ove godine. Naime, ukoliko odluka o nezavisnosti ne bude doneta do kraja ove godine, postoji mogućnost da se odloži do daljneg ili da uopšte ne bude doneta.\nLično ne verujem da će konačni status Kosova biti rešen do kraja ove godine, osim ako bude nametnut. U načelu, ne verujem u nametnuta rešenja, a takvo saznanje bi moglo da pospeši prave pregovore sa, nadam se, obostrano zadovoljavajućim ishodom - kako za Srbe tako i za Albance.\nVašington: Globalne krize usporavaju proces rešavanja statusa Kosova\nIako su razgovori o statusno neutralnim pitanjima poput decentralizacije, zaštite verskih objekata, prava manjinskih zajednica i ekonomije prioritet u pregovaračkom procesu, shodno zahtevima Kontakt grupe, dešavanja na međunarodnoj sceni odnosno krize u Libanu, Iraku i Avganistanu mogle bi da utiču na brzinu rešavanja statusa Kosova. Analitičari u Vašingtonu kažu da globalne krize mogu samo da otežaju i uspore taj proces.\nNedavno smo čuli mišljenje analitičara u Prištini koji veruju da i Ahtisarijev dolazak na Kosovo ove sedmice signalizira ubrzanje procesa i da bi glavni međunarodni pregovarač već u septembru mogao da objavi predlog statusnog rešenja za Kosovo.\nAnalitičari u Vašingtonu, u ekskluzivnim izjavama za Glas Amerike , ne veruju da je takav scenario verovatan. Naprotiv, kaže direktor Istočnoevropskih studija u Centru “Vudro Vilson”, Martin Slecinger .\n“ Pregovori o budućem statusu Kosova će zbog situacije na Bliskom istoku biti definitivno usporeni. Rešenje kosovskog pitanja će zahtevati više resursa, više vremena i više energije međunarodne zajednice nego što je to bio slučaj do sada ”.\nBen Vorks je direktor istraživačkog Instituta za strateška pitanja u Vašingtonu:\n“ Rešiti kosovsko pitanje pre nego kasnije je nemoguća fantazija. To pitanje neće biti rešeno preko noći .”\nPored toga, za ubrzanje procesa odlučivanja o kosovskom statusu neophodna je politička volja u međunarodnoj zajednici, smatra direktor Balkanske inicijative u Američkom institutu za mir, Danijel Server .\n“Dogadjaji na Bliskom istoku će usporiti i otežati pregovore i postizanje jasnog rešenja statusa Kosova, pošto su lideri glavnih evro-atlanskih zemalja preokupirani bliskoistočnim i drugim pitanjima od većeg prioriteta. Za ubrzanje procesa je potrebna politička volja u medjunarodnoj zajednici, a takve političke volje za sada nema .”\nServer veruje da je rešenje kosovskog statusa moguće do kraja ove, najkasnije početkom iduće – što je u skladu sa rokom koji je postavila Kontakt grupa.\nNaši sagovornici, međutim, kažu da je za sada izvesno samo da je neophodan kontinuitet međunarodnog civilnog, a posebno vojnog prisustva na Kosovu. Ben Vorks pojašnjava:\n“ Čak i da se Kosovu dodeli uslovna nezvisnost, Ujedinjene nacije će morati da ostanu prisutne na Kosovu - ne godinu ili dve, već decenijama. Mislim da su toga svi svesni ”.\nMartin Slecinger dodaje da bi međunarodna zajednica - u slučaju da Kosovo dobije nezavisnost – morala čak i da pojača vojno prisustvo u regionu.\n“ Ako bi Kosovo gde sada imate 15 do 16 hiljada pripadnika KFOR-a postalo nezavisno - prisustvo UN i međunarodnih mirovnih snaga i dalje će biti potrebno, ali u još većem obimu, jer će one biti potrebne ne samo na Kosovu, već i oko Kosova . SAD i međunarodna zajednica nastoje da sada obezbede dodatne vojnike za mirovnu misiju na Bliskom istoku. Francuska je već obećala tek omanji dodatni kontingent za Liban, dok SAD nagoveštavaju da to neće moći da učine. Mislim da će, u svetlu teške i nerešene bliskoistočne krize, interesovanje za Balkan pasti na još niži nivo”.\nDrugim rečima, kaže Slecinger, rešavanje kosovskog pitanja moglo bi da ostane u senci događanja na Bliskom istoku.


Ban Ki-Mun pored ruševina zgrade UN na Haitiju\nGeneralni sekretar UN Ban Ki Mun je tokom kratke posete Haitiju poručio da će ubrzati akciju spasavanja i dopremanja pomoći žrtvama zemljotresa.\n"Ovde sam da vam kažem da sam sa vama. Niste sami", poručio je Ban stanovnicima Haitija u glavnom gradu Port-o-Prensu.\nBan je iz helikoptera video posledice zemljotresa u glavnom gradu, ocenivši da je zemljotres "najveća humanitarna kriza" u poslednjih nekoliko decenija.\nOn je rekao da su mnogi Haićani "frustrirani i da gube strpljenje", ali je apelovao na sve žrtve zemljotresa da budu "strpljive".\n"Ovo je najstrašniji i najveći pojedinačni gubitak u istoriji svetske organizacije", rekao je Ban uoči dolaska na Haiti.\nGeneralni sekretar UN sastao se i s predsednikom Haitija Reneom Prevalom i odao poštu žrtvama zemljotresa u sedištu misije UN u Port-o-Prensu. Ban je simbolično poneo uništenu zastavu misije UN u Njujork.\nŠef mirovnih operacija UN Alen le Roa rekao je da danas namerava da traži od Saveta bezbednosti da privremeno poveća broj pripadnika mirovne misije u Haitiju. Trenutno je u zemlji raspoređeno 7.000 vojnika i 2.100 policajaca u okviru misije.\nVOJNI REZERVISTI SAD NA HAITIJU\nAmerički predsednik Barak Obama odobrio je mobilizaciju vojnih rezervista koji će biti angažovani za pružanje pomoći stanovništvu Haitija, pogođenog zemljotresom.\nBela kuća je saopštila da će, prema odobrenju koje je potpisao Barak Obama, Ministarstvo odbrane moći da pozove pre svega rezerviste medicinske struke, piše AP.\nU saopštenju Bele kuće navodi se da će rezervisti biti korišćeni na ograničenoj osnovi, ali se ne navodi koliko će ljudi biti pozvano.\nMINISTRI EU O POMOĆI HAITIJU\nMinistri EU zatražiće danas na vanrednom sastanku sazivanje međunarodne konferencije za pomoć Haitiju, rekla je Kristina Galjak, portparol španskog predsjedništva EU.\nŠef spoljne politike EU Ketrin Ešton predsedavaće sastankom ministara za razvoj EU, rekla je Galjakova Rojtersu.\nAmerički marinci na ulicama Port-o-Prensa\nMinistri će procijeniti kolika je pomoć potrebna za "najgoru humanitarnu krizu" posljednjih decenija, kao i mogućnosti obnove Haitija posle zemljotresa jačine sedam stepeni Rihterove skale koji je pogodio ovu karipsku zemlju u utorak.\n"Sve aktivnosti biće koordinisane sa UN i međunarodnim finansijskim organizacijama kao što je Svjetska banka. Ministri će takođe razmotriti šta još treba učiniti da se pomogne Haitiju", rekla je Galjakova.\nSPASIOCI I DALJE NALAZE PREŽIVELE\nPrema proceni Svetske zdravstvene organizacije i Međunarodnog komiteta Crvenog krsta u zemljotresu jačine sedam stepeni po Rihteru, koji je u utorak uveče pogodio Haiti, poginulo je oko 50.000 ljudi.\nBroj bi mogao da bude i znatno veći jer je veliki broj ljudi i dalje pod ruševinama.\nIpak činjenica da i posle pet dana od potresa spasioci u ruševinama spasavaju preživale, budi nadu da se potraga nastavi.\nSpasilačke ekipe su do sada iz ruševina na Haitiju izvukle više od 70 preživelih što je veliki uspeh s obzirom na jačinu zemljotresa koji je pogodio tu karipsku zemlju, ocenila je portparolka UN Elizabet Birs. I dalje su mnogi zatrpani živi i ima nade da će biti izvučeni, rekla je ona.\nIako je nemoguće dopreti do svih na Haitiju kojima je pomoć potrebna, snabdeti ih vodom i hranom, spasilački timovi su napravili veliki podvig, navodi Birs i dodaje da je od juče podeljeno 250 tona hrane, vode i lekova.\nSpasilačke ekipe na Haitiju su iz celog sveta, imaju 1.739 ljudi u 43 tima. Sa njima je i 161 pas-tragač za nalaženje ljud u ruševinama, a posao olakšava i najmodernija oprema.\nPrema rečima Birsove, dopremanje pomoći olakšano je pošto su sanirana oštećenja na aerodromu u Port-o-Prensu i dolaska konvoja kopnom, iz susedne Dominikanske Republike.\nSada se pokušava da se osposobi luka Port-o-Prensa, da bi se omogućilo dopremanje pomoći i pomorskim putem.\nTelefonske linije su uglavnom prekinute, tako da je komunikacija spasilačkih ekipa teška. Posao spasilaca je ugrožen eskalacijom nasilja i kriminalom na ulicama Port-o-Prensa.\nAmerički general Ken Kin koji je angažovan na Haitiju, kaže da je za sada angažovano 4.000 američkih vojnika, a od danas će ih tamo biti čak 12.000.\nKin kaže da američki vojnici sarađuju sa mirovnom misijom UN i haićanskom policijom.


5 stvari koje treba da odlučite da ignorišete kako biste bili srećniji « Najbolja Mama Na Svetu // Content Insight\n5 stvari koje treba da odlučite da ignorišete kako biste bili srećniji\nMože nas mučiti i naškoditi nam samo ono čemu pridajemo važnost. Naime, ono što određuje uticaj događaja i situacija na nas jeste značaj koji im dajemo i kako reagujemo. Zato, ako želimo da sačuvamo našu emotivnu ravnotežu, moramo da naučimo da neke stvari ignorišemo.\nTo ne znači da treba biti pasivan ili da se ne treba suočavati sa određenim situacijama, već znači naučiti pridati pažnju stvarima koje to zaslužuju i smanjiti uticaj svega čemu nije mesto u našem životu. Ignorisanje zahteva svesno izbacivanje iz naše savesti svih onih beznačajnih stvari koje nas samo povređuju. Označava oslobađanje uma od svega bespotrebnog da bi se napravilo mesto za ono što je stvarno važno.\nZnači, da biste bili srećniji ignorišite sledeće:\n15 ODLIČNIH načina da poboljšate kvalitet vašeg života za manje od 30 minuta


"Primanje vakcine Vučića bez maske može da odbije neodlučne" | Korona | Direktno\n08. 04. 2021. 19:25 5\n- On je političar u kojeg narod od svih ima najveće poverenje, to bi bio jako dobar strateški potez da sačeka da prvi talas vakcinacije prođe, pa da se nakon toga on pojavi i da brojke počnu da rastu, jer smo svedoci da su počele da padaju. S druge strane, u situaciji smo da brojkama ne verujemo, počele su da se javljaju brojke o broju apliciranih vakcina, a ne broju vakcinisanih građana Srbije. Mi u stvari i ne znamo koliko se građana Srbije vakciniše - rekao je Avžner gostujući na televiziji N1.On je upitan i da li se zakasnilo sa kampanjom.\n- Predsednik se pojavio kada su došle prve vakcine - i to je kampanja, a antikampanja je ono što smo imali prilike da vidimo na snimku kada je zamenik gradonačelnika Goran Vesić slavio u kafani uz muziku. I predsednik što je primio vakcinu, ali bez maske - i to je deo kampanje koji može da odbije neodlučne - naveo je Avžner.\nNa to da li i neko drugi, poput sportista ili umetnika, može da podstakne ljude da se vakcinišu, on je rekao da ne misli "da je predsednik alfa i omega za sve građane Srbije".\n- Oni koji ga podržavaju u političkom smislu ne znači da će slediti predsednika i kada se radi o vakcinaciji. Imate tri grupe ljudi - oni koji su bili nestrpljivi da prime vakcinu, antivakseri koji je neće primiti ma ko pre toga primio, i imate neodlučne. Antivakseri će se vakcinisati ako to bude obavezno - zaključio je Avžner.\nAleksandar Vučić Vakcinacija Rejting Igor Avžner


Dragan Vikić (u sredini) ispred Suda BiH, Sarajevo, 21. april 2022.\nObrazlažući presudu predsjedavajući Sudskog vijeća Zoran Božić istaknuo je kako Tužilaštvo BiH nije dokazalo da su Vikić i drugi optuženi znali ili mogli znati da su njima podređeni počinili ubistva, te tako propustili da kaze počinitelje.\nSud BiH: Dragan Vikić i drugi se izjasnili da nisu krivi\nSudac je tokom izricanja presude naveo da nije dokazano da su Uzunović i Čovčić učestvovali u ubistvima, kao i prevoženju tijela na lokalitet Darive gdje su zapaljena.\nBraniteljica Dragana Vikića Adna Dobojlić kazala je kako je zadovoljna oslobađajućom presudom, te da je Sud prihvatio kako nije bilo komandne odgovornosti i efektivne kontrole nad počiniocima. Istaknula je i kako se ubistva jesu desila, te da je Tužilaštvo BiH trebalo da se posveti dokazivanju pravih izvršilaca.\n"Velika je nepravda što nije tužilaštvo dokazivalo tu činjenicu, i meni je ljudski žao u odnosu na porodice žrtava i ljudi koji su ubijeni", rekla je Dobojlić.